text:
Í hesum videonum verður evnið frelsan. Eisini verður ein burturlutan (GiveAway) av einum gávukorti á 600 kr, ið kann brúkast í øllum SMS handlunum. Fyri at vera við í kappingini, skalt tú einans deila videoið á Instagram, Facebook ella Twitter. Oftari tú deilir videoið, størri møguleika hevur tú at vinna. Minst til tá tú deilir á miðlunum at skriva #Vakurleikifo
Læran um frelsu er tætt knýtt at undanfarna video’inum um endurføðingina.
“Hin nýggja føðingin sigur frá kelduni og hvat slag av andaligum lívi menniskju tørva frá Gudi. Men frelsan fevnir um víddina og úrslitini av okkara útfrían og tí ómetaliga ríkidømi, sum Gud hevur givið okkum í Kristusi.” – (Hvat lærir Bíblian – Emmaus Bíbliuskeið)
Vit skulu nú hugsa um frelsuna á sjey ymsar hættir.
.
1. Hvat orðið ‘frelsa’ merkir:
Orðið frelsa merkir bjarging ella at vera útfríðaður. Orðið “frelsa” verður vanliga nýtt, táið onkur verður bjarðaur úr einum stórum vanda. T.d., kann ein vera frelstur frá at drukna ella úr einum brennandi húsi ella av einum søkkandi skipi. Tvs. tað snýr seg um 3 sannleikar:
- Hann, sum bjargaður varð, var staddur í deyðavanda.
- Onkur sá vandan og fór at bjarga viðkomandi.
- Tað eydnaðist bjargingarmanninum at bjarga og fría persónin úr deyðavanda. Vit siga, “Hann frelsti hann”.
Orðini “frelsa, frelstur, frelsari og frelsan” koman mangan fyri í Bíbliuni og merkja tað sama, sum tey trý punktini eg nevndi.
.
Hví frelsast?
Frelsa Guds er alneyðug av tveimum grundum:
- Vit eru syndarar. Øll menniskju eru fødd inn í henda heim sum syndarar. So við og við gerst okkara syndiga náttúra sjónlig í syndigum hugsanum, orðum og gerðum og við einum sinnalagi, sum er fíggindskapur móti Gudi. Hetta vísir Bíbilian greitt á sera mongum støðum. (Les: Rómbr.5,12; Rómbr.5,18-19; Rómbr.3,23; 1.Mós.6,5; Ef.2,1-3; 2.Kor.4,3; Es.53,6; Jer.17,9; Mark.7,20-23; Rómbr.1,21-23; Rómbr.3,19-23). Skriftbrotini her vísa týðiliga, at menniskjað er:
- Ein syndari, sum tørvar fyrigeving.
- Fortapt (burturmist) og tørvar at verða funnið.
- Dømt og tørvar at verða fríað.
- Sek og tørvar at verða náðað.
- Andaliga deytt og tørvar lív
- Blint og tørvar sjón
- Ein trælur, ið tørvar frælsi
Niðurstøða: Menniskjað er av sonnum fullkomiliga hjálparleyst og als ikki ført at frelsa seg sjálvan.
.
Hvussu útvegaði Gud frelsu?
Evangeliið, gleðiboðini, er at Jesus, Sonur og javnlíki Guds, gjørdist menniskja og varð føddur inn í henda heim fyri at frelsa syndarar. (Jóh.3,16-17; Mark.10,45; Matt.9,12-13; Jóh.10,11; Jóh.10,15-18) Frelsuna útvegaði Jesus okkum gjøgnum deyða og uppreisn Sína, tá Hann sjálvboðin hekk á krossinum, tók á Seg fulla ábyrgd fyri alla okkara skuld og synd. Jesus uppfylti til fulnar øll krøv Guds. Gud vísti, at Hann góðtók Jesu offur við, at reisa Hann upp aftur frá teimum deyðu. Jesus bjóðar tær hesa frelsuna nú. (Les: Jóh.3,16-17; Mark.10,45; Matt.9,12-13; Jóh.10,11; Jóh.10,15-18)
.
Hvørjar eru treytir fyri frelsu?
Spurningurin er so, hvat syndarin skal gera fyri at fáa lut í frelsuni, tá Kristus hevur gjørt alt verkið, ið var neyðugt fyri frelsu okkara.
- Tú mást venda við. At venda við merkir sinnisbroytan og at tú broytir hugburð. At tínar hugsanir og kenslur um synd, teg sjálvan, um Jesus og frelsuna broytast. (Les. Luk.13,3; Áp.3,19; Áp.17,30; Áp.20,21). Fyrst ein innvortis sinnisbroytan og síðan ein útvortis broyting í lívsførslu. Í staðin fyri stoltleika so játtar ein seg sum ein hjálparleysan syndara, ið einki annað hevur uppiborið enn ævigan dóm, Helviti.
- Tú mást trúgva evangeliinum ella vitnisburði Guds um Jesus og verk Hansara fyri teg. (1.Jóh.5,9-10). Tú mást sum ein fortaptur syndari trúgva, at Jesus doyði fyri teg. Tú mást trúgva, at Hann bar syndir tínar, tá Hann tók títt pláss og við deyða sínum fullførdi alt tað, ið neyðugt var at gera til tína frelsu (Rómbr.4,5).
- Tú mást taka ímóti Jesusi av heilum huga sum tínum persónliga frelsara, og síðan mást tú viðurkenna Hann sum einasta Harra í tínum lívið (Les: Jóh.1,12; Jóh.3,16; Jóh.5,24; Jóh.6,47; Rómbr.10,9-10; Ef.1,13). Hetta er tann mest týdningarmikla avgerð, tú nakrantíð kemur at taka. Tú kanst beint nú av heilum huga siga: “Harri Jesus, eg viðgangi, at eg eri ein sekur, fortaptur syndari, men við tað at eg trúgvi, at Tú bar syndir mínar og doyði í mín stað á Golgata, hvíli eg trygt í fullførda frelsuverki Tínum. Eg taki ímóti Tær nú við trúnni í hjarta mínum, hereftir skalt Tú verða Harri og Meistari í lívi mínum!” Ger tú hettar av heilum huga, so kemur tú at sanna, hvat tað veruliga merkir: “Trúgv á Harran Jesus Kristus.” (Áp.16,31).
Vendir tú við og tekur ímóti Jesusi, so ert tú endurføddur og frelstur.
.
Hvussu kanst tú vita, at tú ert frelstur?
Tú veitst tað, tí Gud sigur tað greitt í orði Sínum. Gud sigur, at ein og hvør, sum trýr á Son Hansara, fær syndanna fyrigeving og er frelstur, hevur ævigt lív og er tryggur í allar ævir:
“Hetta havi eg skrivað til tykkara, fyri at tit skulu vita, at tit hava ævigt lív, tit, ið trúgva á navn Guds Sonar.” (1.Jóh.5,13)
Hvussu breitt fevnir frelsan?
Frelsan fevnir um tátíð, nútíð og framtíð!
Tátíð: Tú verður frelstur (bjargaður) frá revsing syndarinar ella fylgjum hennara (Fortapilsi, Helviti). Av tí at Jesus til fulnar leið straffina fyri syndir tínar, verður tú bjargaður frá ræðuligu fylgjum syndarinnar
Nútíð: Tú verður eisini frelstur frá megi og ræði syndarinnar. Tí tá ið tú verður frelstur, kemur Heilagi Andin at búgv í tær, og Hann gevur tær guddómliga náttúru. Tí kann hin trúgvandi kenna og njóta frelsu (bjarging) frá valdi syndarinnar í lívi sínum. (1.Kor.6,19; 2.Pæt.1,3-4; Rómbr.6,1-14). Hettar vil tó ikki siga, at hin trúgvandi ikki syndar longur, tí tú hevur framvegis ta gomlu, óndu náttúruna, holdið, at berjast við. Men fylgir tú teimum ráðum, sum Gud hevur givið tær, skal synd ikki valda lívi tínum.
- Les og grunda á (hugsa um) orð Guds (Bíbliuna) og ver tí lýðin (akta) (2.Tim.2,15 og Ják.1,22)
- Bjóða Gudi likam títt til rættvísa og heilaga tænastu (Rómbr.6,13; Rómbr.12,1-2)
- Ver altíð í inniligum samfelag við Gud í bønini (Hebr.4,14-16).
- Játta beinan vegin alla synd, sum tú ert vorðin varigur við og royn við hjálp Guds at sleppa syndini. (1.Jóh.1,8-9; Titus 2,11-15). Tá eg var yngri, so trúði eg at eg mátti blíðka Gud áðrenn eg bað um fyrigeving, soleiðis sum man ofta má gera við foreldur síni. Men veitst tú hvat? Gud er slett ikki soleiðis. Gud ynskir, at vit skulu koma beinanvegin til Hansara. (ikki seinur at fyrigeva)
Framtíðin: Ein dag verður tú frelstur frá nærveru syndarinnar, og hetta hendir, tá ið Jesus kemur aftur. Tá fer Hann at reisa upp frá teim deyðu øll tey trúgvandi, sum doyðu í Jesusi, og umbroyta øll tey trúgvandi, sum tá eru á lívi. Hann fer at geva teimum øllum eitt likam, ið ikki kann synda, forganga ella doyggja. Síðani skulu vit altíð vera saman við Harranum í ævigari gleði í Himli. (1.Tess.4,13-18)
Hvat eru úrslit frelsunar?
- Friður við Gud (Rómbr.5,1). Eingin fíggindskapur longur.
- Vit hava fingið sonarrættindi í familju Guds (Ef.1,5; Jóh.1,12; Gal.4,5-6)
- Gleði í Gudi sum børn Hansara (Rómbr.5,10; Rómbr.5,11; Rómbr.8,14-17; Gal.3,26; Gal.4,7)
- Livandi fyri Gudi (2.Kor.5,14-15; Gal.2,20; 1.Pæt.4,2-5)
- Tænasta fyri Gudi – gera góð verk og vitna um Hann (Ef.2,10; Matt.5,16; Mark.16,15-16).
- Tilbiðjan, tøkk og bøn til Gud (Jóh.4,23-24; Hebr.10,18-22; Hebr.13,15; Hebr.4,14-16).
- Eitt ævigt heim í himli (Jóh.14,1-13; Op.22,1-5).
“Gævi tú ikki gav tær frið, fyrr enn tú ert fullvísur í, við tí myndugleika og sannføring, sum orð Guds gevur, at tú ert vorðin æviga frelstur.” – -- (Hvat lærir Bíblian – Emmaus Bíbliuskeið)


c: text/html

text:
Mentan
Seyðaskinnini kunnu nú gagnnýtast, eisini í Klaksvík
21. Okt 2012
Seyðaskinn kunnu nú latast inn til endurnýtslu til fyritøkuna OIKOS, sum hevur eina bingju til endamálið á vestara havnarlag, dygst sunnan fyri virkisbygningin hjá POMEK....
les meir
Kurlan hevur opið millum jól og nýggjár
21. Okt 2012
Foreldur í Tórshavnar kommunu, ið hava pláss fyri neyðini 27. og 28. desember 2012, tá stovnarnir annars eru stongdir, verða vinarliga biðin um at skráseta...
les meir
Ikki semja í London um svartkjaft og norðhavssild
20. Okt 2012
Hesa vikuna hava samráðingar verið í London millum strandarlondini um skipan av fiskiskapinum eftir svartkjafti og norðhavssild í 2013. Sí tíðindaskriv: http://www.fisk.fo/Default.aspx?ID=2396 M=News PID=6412 NewsID=4765...
les meir
Færøsk trawler beordres i havn af Hvidbjørnen
19. Okt 2012
Kilde: Inspektionsskibet Hvidbjørnen: Under en rutinemæssig kontrol af et færøsk fiskeskib, blev der konstateret mindre uoverensstemmelser mellem de lovpligtige krav og fiskeskibets aktuelle status. Det...
les meir
Ræðandi veruleikin, Annika!
19. Okt 2012
Í skjótt 40 ár havi eg virkað í politikki, og eg helt meg eisini hava upplivað alt. Men lortabyttuna, sum Annika Olsen, landsstýriskvinna í almannamálum,...
les meir
Yrking: Fróðkostar
18. Okt 2012
Jól hava nissuljóð øll so móð her longu í oktober við fepur Nú fróðkustarnir mangir um landið fara brátt, teir eru mangan streingir um gildið...
les meir
Lindin hevur stuðulsdag
18. Okt 2012
Lindin hevur stuðulsdag nú leygardagin 20. okt. 2012. Tíðindaskriv: 21. januar í ár vóru 12 ár liðin, síðani Lindin byrjaði at senda. Lindin hevur...
les meir
Vit byggja land og bý
18. Okt 2012
Jógvan Arge, Tórshavn, valevni á Lista E: Eg eri stundum spurdur, hví Tjóðveldi stillar upp til býráðsval. Mítt svar er, at Føroyar sum land verða...
les meir

robotstxt: allowed

filter: keep


text:
Nýggjur sýnisgluggi hjá føroyskum vinnulívi
Nýggja almenna vinnuskráin hjá Business-Line gevur føroysku vinnuni nýggjar møguleikar at lýsa sítt virksemi. Hugsað verður um vinnugrein, útflutning, innflutning, framleiðslu, umboð, ídnað, handil, tænastur, osv.
Vinnuskráin BL.FO har øll feløg hava sína egnu, góðu síðu
Í nýggju vinnuskránni hjá Business-Line, BL.FO hava vit lagt okkum eftir, at øll føroysk feløg fáa sína egnu, góðu síðu.
Feløgini fáa á henda hátt eitt víðkað navnakort á alnótini, har tey kunnu sýna seg fram fyri sínum viðskiftafólki, veitarum o.o., uttan at stovna eina nýggja, serstaka heimasíðu. Hevur felagið egna heimsíðu, verður víst til hesa í støðisupplýsingum vinstrumegin.
Fyri brúkararnar av hesi nýggju, almennu vinnuskránni merkir hetta, at lætt er at finna fram til, hvørjar vørur og tænastur, føroysk feløg hava at bjóða brúkarum í Føroyum og úti í heimi. Sí dømi um virkislýsing her
.
Send okkum virkislýsingina av tínum felag
Umboð fyri feløgini hava møguleika at senda okkum virkislýsingina, við at útfylla oyðiblaðið niðanfyri:


text:
Í ár var vandi fyri, at FM-tíðirnar fóru at vera eitt sindur slakari enn metárið í fjør, tí einki oyggjaleikapláss er at kappast um í ár. Men í miðal vóru FM gulltíðirnar í ár skjótari enn í fjør. Gulltíðir hjá staklingum síggjast her roknaði í 2009 Fina stigum og í leypandi stigum.
Viðfestir eru úrslitalistarnir frá Føroyameistarastevnuni og Juniormeistarastevnuni 2012 um vikuskiftið. Samlaða støðan gjørdist at Ægir ‘vann’ JM við 17 gullheiðursmerkjum, 18 silvur og 8 bronsu, og Suðuroyar Svimjifelag FM við 16 gull, 11 silvur og 7 bronsu. Magnus Jákupsson úr Havnar Svimjifelag var mest vinnandi juniorur við 8 gull og 3 silvur, Kristina Elin Thomsen úr Suðuroyar Svimjifelag mest vinnandi juniorgenta við 7 gull og 2 silvur, Pál Joensen úr Suðuroyar Svimjifelag mest vinnandi seniorur við 11 gull og 1 silvur, og Birita Debes úr Ægir mest vinnandi seniorkvinna við 4 gull og 1 silvur.
Teir fýra Magnus Jákupsson, Bartal Hestoy, Óli Mortensen og Pauli Ø. Mohr megnaði á Føroyameistarastevnuni í dag at seta nýtt føroyskt met í 4×50 metra frísvimjing, við tíðini 1:35.26 har metið hjá HS frá FM í fjør var 1:35.29. Sí úrslit her.
Tær fýra Guðrun Mortensen, Helena S. Sævarsdóttir, Shaila millum Garðarnar og Kristina Elin Thomsen úr Suðuroyar Svimjifelag megnaðu á Føroyameistarastevnuni í dag at seta nýtt føroyskt met í 4×50 metra frísvimjing, við tíðini 1:47.37, har metið hjá Ægir frá Ægir-stevnu í februar var 1:48.47. Hetta í einum øgiligum endaspurti, sum SuSvim vann við éinum hundraðparti frammanfyri Ægir. Sí úrslit her.
Teir fýra Heðin L. Olsen, Hjørtur á Fløtti, Alvi Hjelm og Sigmund Mørkøre settu í morgun nýtt føroyskt juniormet í 4×50 metra frísvimjing fyri lið, tá ið teir á FM/JM 2012 vunnu juniormeistarastevnuna við tíðina 1:39.83, frammanfyri HS-juniorar á 1:40.15 og SuSvim-juniorar á 1:41.58. HS-dreingir áttu metið á 1:41.75 frá FM/JM í fjør. Sí úrslit her.
Teir fýra Magnus Jákupsson, Bartal Hestoy, Óli Mortensen og Pauli Ø. Mohr úr Havnar Svimjifelag setti fyri løtu síðani nýtt føroyskt met í 4×100 metra frísvimjing, við tíðini 3:28.93 har metið hjá HS frá FM í fjør var 3:30.32. Sí úrslit her.
Tær fýra Birita Debes, Turið S. Christiansen, Astrið Foldarskarð og Cecilia W. Eysturdal úr Ægir settu fyri løtu síðani nýtt føroyskt met í 4×100 metra blandaðari svimjing, við tíðini 4:27.11 har metið hjá Ægir frá FM í fjør var 4:27.59. Sí úrslit her.
Magnus Jákupsson úr Havnar Svimjifelag setti fyri løtu síðani stórt føroyskt met og juniormet í 100 metra blandaðari svimjing, við tíðini 55.94 frammanfyri Pál Joensen á 57.69, har metið hjá Páli frá Oyggjaleikum á Álandi í 2009 var 57.66. Sí úrslit her.
Hendan heimasíða nýtir kennifílur (cookies) til at minnast tínar setingar og undanfarnu vitjanir. Trýst á “GÓÐTAK” til at loyva nýtslu av ØLLUM hesum kennifílum, ella á "Setingar" til at kunna frávelja tær minni týðandi.
Hendan heimasíða nýtir kennifílur til at lætta um nýtsluna av sær. Nakrar eru alneyðugar til at heimasíðan skal kunna rigga rætt, og verða tá goymdar í tólinum hjá tær; meðan aðrar minni týðandi eru til at greina hvussu heimasíðan verður nýtt, at goyma einans um tú gevur loyvi til tess. Til ber at velja hesar seinnu frá, men kann tað tá ávirka hvussu heimasíðan riggar.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.


text:
Teir báðir Búi Dam og Dánjal á Neystabø eru millum frægastu føroysku tónleikararnar, og hava áður samstarvað um barnasjónleikin Ævintýrferðina. Hóskvøldið ætla teir av savnað føroyska tónleikalívið.
Í telduposti til føroyskar tónleikarar og tónleikaáhugaði kalla Búi og Dánjal til fund hósdagin kl. 20 í sjónleikarahúsinum í Havn. Ætlanin er at samla allar landsins tónleikarar, siga teir. Klassisk sum rútmisk, elektrisk sum akkustisk, roynd sum óroynd, trúgvandi sum minni trúgvandi, stutt og greitt ein og hvør hugsandi vera við tóna skaptum í heysinum er vælkomin.
Í stuttum er ætlanin at kveikja áhuga og leggja lunnar undir eina nýskapandi føroyska fólkatónleika siðvenju, har modernað ljóðføri skulu samansjóðast við okkara dýrabæru sang- og dansi siðvenju, verður m.a. sagt í teldubrævinum, ið ferðast millum føroyskar teldubústaðir.
Tað hevur víst seg í øðrum londum, at um man ikki megnar at samansjóða tann modernaða tónleikin við tann traditionella, hvørvur tann siðbundni tónleikurin í meldrinum av altjóða alheimsgerini. Hetta førur síðani við sær, at orginaliteturin fánar. Danmark er eitt fínt dømi um júst hesa gongd, har man snakkar um ein manglandi “genkendelses faktor”, innan kommersiellan tónleik, klassiskan tónleik og jazztónleik.
Eingin ivi er um, at vit her heima hava eitt serstakt “sound”. Og tað er júst hetta føroyska soundið, sum hevur víst seg at vera áhugavert fyri fólk innan heimstónleika ídnaðin.
Ætlanin við tiltakinum
At varveita og blæsa nýtt lív í føroyska tónleikamentan
At hittast hvønn hósdag og spæla saman óansæð royndir og tónlistarliga bakgrund
At skapa eina siðvenju har sangmentanin og ljóðførini finna saman.
At samla nøkur løg arrangemen, sum vit øll kunnu taka lut í.
Hósdagin 10/5 kl. 20 er so ætlanin at kunna um tiltakið. Tað vera framløgur, framførslur og kjak har alt fer at snúgva seg um hvussu vit á bestan hátt røkka teimum málum vit hava sett okkum.
Tað er sera týdningarmikið, at so nógv sum gjørligt luttaka í prossesini, tí uttan fólk er trupult at skapa eina fólkatónleika siðvenju.


text:
Frítøka fyri eina starvsvenjing
Umsøkjari til heilsuhjálpara útbúgvingina.
Um tú hevur nógvar arbeiðsroyndir við røkt, kanst tú blíva frítikin fyri ein starvsvenjingarpart
Uppbygnaðurin er tá soleiðis:
• skúli tríggjar mánaðir í Suðuroy
• frítøka fyri starvsvenjing tríggjar mánaðir
• skúli tríggjar mánaðir í Suðuroy
• starvsvenjing tríggjar mánaðir, hendan kann vera kring landið
7 vikur feria, liggur í tíðarskeiðnum, ymiskt, í mun til nær tú byrjar útbúgvingina
Krav
Eitt ára arbeiði við røkt, fulla tíð,
ella 2 ár á hálvari tíð,
- innanfyri seinastu 5 árini.
Les eisini um stytta útbúgving


text:
Í yvirskriftini átti kanska at staðið “Talentbólkurin í Porkeri” ella “Talentbólkuri á Jóansøku”, men síðani Jóhan í Kollafirði er blivin Jóhan í Famará, er Famará blivið Føroya kult-stað nr. 1, og tá vit nú vitjaðu garðin, var valda yvirskriftin ein sjálvfylgja. Meira um tað seinni.
Men nú, smáar tvær vikur undan fráferð til VU-spelen og ársins størstu avbjóðing, fór talentbólkurin á sína seinastu venjingarlegu. Og hetta var fólkaríkasta venjingarlega higartil. Teir báðir Hvirluspurtararnir, Rúni Jacobsen og Tummas Napoleon Arge vóru við fyri fyrstu ferð. Vit vóru 21, sum stevndu suður við Smyrli fríggjakvøldið. Vit høvdu leigað skúlan í Porkeri, har umstøðurnar vóru framúr góðar. Bæði til matgerð, gisting og venjing.
Fríggjakvøldið var einki ítøkiligt á skránni. Tað var longu seint, tá vit komu á pláss, og restin av kvøldinum varð nýtt til frítt spæl í fimleikarhøll skúlans. Morgunin eftir var jóansøkurenningin, har sjey av okkara skuldu luttaka. Hini skuldu ganga úr Porkeri til Vágs, har renningin fór fram runt Vatnið.
Renniúrslitini vóru góð. Einar og Regin blivur nr. 2 og 3 hjá monnum. Bjørk vann hjá kvinnum. Sára vann gentur 17, Katharina vann gentur 13, Teitur vann dreingir 17, og Debes , sum var við sum leiðari, varð nr. 3 hjá veteranunum. Samlaðu úrslitini frá jóansøkurenningini koma seinni her á síðuni.
So var koyrt aftur til skúlan, til stóra kalda borðið við heitum frikadunsum , eggum o.ø. Maturin varð sodnaður við kappróðrarøkið, men 17.30 var aftur álvari. Cirkul-venjing í fimleikarhøllini. Ljóðanleggið “hjá Gutta” koyrdi í hægsta gervi, og tað gjørdu øll hini eisini – eingin spardi seg. (jú kanska onkur leiðari, sum kortini enn er um at doyggja av andsperru). Menn gjørdust so heitir, at teir vistu sær eingi onnur ráð enn at tveita seg sjálvar á sjógv, fyri bert at fáa líkinda niðurkøling eftir lokna venjing.
Helgi, Regin, Øssur, Teitur, Steingrímur, Tórur, Tummas Nap. og Rúni royna at spenna sum frægast eftir ein kaldan umgang á sjónum.
Eg havi krútsterkar armar, men hevur nakar sæð mítt spjót?
Sára, Karin og Katharina gjørdu bara bibburnar vátar.
Karin, Katharina, Sára og Marita.
So var tað heitar brúsur, heitar veingir av høsnarunga við heitum eplabátum, og EM-fótbóltur á stórskíggja. Debes, sum fyri fyrstu ferð var við sum leiðari, er ein matglaður fýrur, og hann syrgdi fyri, at vit eisini fingu dessert afturvið fótbóltsdystinum millum Spania og Frakland.
Hans, Helgi og Teitur vóru sera kringir við urtaknívunum.
Einki fruktbland uttan vaniljukrem. Við glógvandi eygum skerir Bjørk vaniljustengurnar sundur, meðan Elsa pískar av grimd.
Og væl smakkaði og væl gagnaðist. Aftaná vóru nøkur, sum fóru ein túr á stevnuøkið í Vági, meðan onnur fóru í høllina og uppaftur onnur tóku sær av løttum. Songartíð var á midnátt, men friður var ikki, fyrr enn eftir klokkan 1.00. Men svøvnurin gjørdist stokkutur. Klokkan hálvgum fýra brølaði harður rockur úr hátalarunum inn í sovisalarnar, meðan gangurin frá grýtum og pottalokum fingu íslendsku mótmælisgongurnar at líkjast eini jarðarferð. Hetta var útpurring við lít.
Svøvntung og ørkymlað vórðu tey rikin á dyr á miðjari nátt og trokað inn í bilarnar. Leiðin gekk til gomlu neystini í Vági. Onkur hevði fingið eyga á bjargingarvestarnar í bilinum, og nú hildu øll at tey skuldu við Scorpion – skjóttgangandi gummibátinum hjá suðuroyingunum. Men so var ikki. Tá neystadyrnar lótust upp sást ein 108 ára gamal grindabátur – 10-mannafarið Sildberin. So at draga, flota og manna. Tey fyrstu 10 róðu bátin út eftir fjørðinum til bátahylin sunnanvert fjørðin. Hini skuldu so ganga runt fjørðin har tey so býttu um.
Kanska hevur áralagið ikki verið tað vakrasta, sum suðuroyingar hava sæð. Í øllum førum hevur onkur hildið fullar menn liggja á fjørinum í stolnum báti, tí skjótt vóru tveir løgreglubilar at síggja, og teir svartklæddu hingu hálvir út av vindeygunum við sínum kikarum. Gutti fekk tó greitt teimum frá, at her var skil í og róðursmaðurin av bestu sjómonnum.
Vit fingu skift manning, men báturin tók nógvan sjógv inn. Róðursmaðurin, sum eisini var myndamaður, mátti bara oysa sum frægast, og fekk tí onga mynd av seinnu manningini. Tað ger kanska heldur einki, tí har var áralagið meira so sum so. Var eina løtu bangin fyri at løgreglan fór at koma aftur, tá teir sóu lívið. Hóast størstu fjøru gekst væl at draga bátin í neystið aftur. Eitt hálvt kakao”sunkist” í part, og so til beins í fjøllini. Hvat nú?
Til beins tað so gekk beint niðan í dalin….
Niðaneftir og niðaneftir. Nær fór hetta at enda? Hvar mundu vit enda? Komin heilt niðan á, sást langt vestur í hav. Ein stór gjógv við forbergi dagaði eisini undan kavi. Og niðri á slættanum sóust eini reyð hús við kringstandandi fjósi, hjalli og úthúsum. Komin longur oman varnast onkur eitt kent skelti. Okkurt tey kenna frá youtube. Jú mí n sann er hetta Famará. Famará. Har hin stuttligi Jóhan í Famará (fyrr Jóhan í Kollafirði) ger sínar sendingar, sum hvønn fríggjadag eru at hoyra í ÚF. Og tey mongu vælumtóktu brotini, sum eisini eru á youtube.
Gutti og Debes framman fyri garðin í Famará. Myndin vísir allar bygningarnar, sum hoyra til garðin.
Mundi Jóhan vera heima. Mundu vit fara at standa í tímavís og flenna hesa sælu morgunstund? Nei. Jóhan í Famará var ikki í Famará. Hann var norðanfjørðs í brúdleypi. Men kvøldið fyri høvdu vit avtalað við unga mannin á garðinum, at vit kundu koma at eta morgunmat inni hjá teimum. Og tað gjørdu vit so. Rúni, sum maðurin æt, var sera blíður og dugdi væl at siga frá um garðin og um djórini. Hetta var stak áhugavert. Og djórini vóru ikki sum onnur djór. Setti meg stillan niður á túnið eina løtu. Hundurin Prince boraði seg undir armin til mín. Ein ungur gásarsteggi stóð á knænum og beit í lissurnar meðan hønurnar gingu tvørtur um beinini. Nei hesi djórini ræddust ikki fólk!
Bjørk roynir at fáa kontakt við hundin Prince, meðan Øssur roynir at koma í kontakt við hønurnar. Gongur einki serligt hjá teimum, hóast stuðulin frá hinum sær út til at vera stórur.
Eftir morgunmatin fóru vit eftir hinum báðum bilunum í Vági, og komu so eftir øllum flokkinum. Men fyrst skuldi felagsmynd takast. Rúni var so beinasamur at taka myndina.
Rúni, Tumas Nap, Teitur Gog Gog, Helgi, Tórur, Hans, Bjørk, Gutti, Regin Doglover, Hallur, Øssur, Debes, Marita, Karin, Marnar, Sára, Elsa, Katharina, Steingrímur, Einar og Tinna
Seinasta vegastrekkið oman til Famará er so illa farið, at vit lótu bilarnar standa nakrar hundrað metrar uppi. Á veg niðan til bilarnar kemur róp í. Okkara góði vinur Rúni saknar sín hund. Prince er blivin so góður við okkum, at hann er komin allan vegin aftaná. Einki annað er hjá Rúna at gera enn at koma allan vegin niðan eftir hundinum.
Sterk vinarbond vórðu knýtt í Famará. Hesir báðir blivu mest sum ov góðir vinir. Øssur the dog whisperer in action.
Heimafturkomin vóru tey flestu sera troytt og løgdu seg í soviposarnar. Nøkur spældu tó eina løtu í fimleikahøllini fyrst. Kl. 13 byrjaðu øll so smátt at koma upp, klokkan 14 vóru tey fyrstu longu farin út at renna langt. Hini sluppu tó ikki so.
Fimleikarhøllin var sera hent – bæði til spæl og venjing. Her er upphiting á skránni.
Debes sveiggjaði fyrst pískin í høllini, har tey runnu max-spurtir við máttuni sum bremsu. Síðani varð farið út at renna stuttar spurtir í brekkuni við skúlan og at enda varð farið í bøin at gera styrkirenningar og core-venjingar.
Brekkan uttanfyri skúlan var vælegnað til brekkuspurtir. Her er tað Tummas Napoleon, sum kemur flúgvandi niðan eftir.
Eftir venjingina var um at koma sær undir brúsuna sum skjótast. Smyril bíðar ikki og tíðin var knøpp. Við bert trimum bilum, var Helgi noyddur at koyra tvær ferðir á Krambatanga. Men alt gekk væl og øll komu fram til tíðina. Svongdin var aftur farin at gera um seg, og ætlanin var at vit skuldu øll eta dagsins rætt saman umborð. Men har var eingin dagsins rættur. Har var snøgt sagt bara grillstoktur høsnarungi við kipsi ella pylsur.
Magni Mohr var einaferð í eini 3-2 sending, har hann við stórum stavum átalaði matarskránna umborð á Smyrli, sum nógv ítróttarfólk sigla við. Aloftast hava hesi ítróttarfólk skund, og ynskja tí at eta umborð. Tað mátti onkursvegna latið seg gjørt at havt eina frægari matskrá enn núverandi, sum milt sagt er út av lagi vánalig. Orsakið mær hetta hjartasuffið.
Líkamikið. Smyril stevndi inn á Havnarvág, og ein góð venjingarlega var at enda komin. Eftir er bert at fínpussa formin seinastu dagarnar til farið verður avstað til Gøtuborg. Takk til tykkum øll, sum gjørdu hetta vikuskiftið ógloymandi.
Debes var fyri fyrstu ferð við sum leiðari. Ein fittur sosialur og hyggiligur drongur, ein frálíkur og matglaður kokkur, og ein dugnaligur venjari. Ein sannur fongur fyri talentbólkin – vónandi tekur hann okkurt tørn afturat.


text:
Sum kunnugt vórðu oyggjaleikirnir í 1989 hildnir í Føroyum. Sjálvandi var nærum ógjørligt at hýsa teimum nógvu ítróttarfólkunum, venjarunum og leiðarunum á hotellum og gistingarhúsum kring landið, so man mátti finna uppá okkurt annað. Frælsi ítrótturin fór fram á spildurnýggju breytini á Svangaskarði, og øll tey nógvu ítróttarfólkini komu eisini at búgva har um leiðir. Vit hava mangan prátað við rennarar frá Gotlandi og Isle of Man, sum hava greitt frá um teirra ótrúligu positivu upplivingar, tá teir vóru privat innkvarteraðir á Toftum.
Liðið hjá Gibraltar hevði tó leigað eini hús á Toftum. Við á liðinum hjá Gibraltar var evnaríki 23 ára gamli Fabian Franco. Á oyggjaleikunum á Guernsey tvey ár frammanundan bleiv hann nr. 4 á 5.000 m við 15.53,8 min og nr. 5 á 1.500 m við 4.13,0. So hann var sum vera man spentur til kappingarnar í Føroyum. Ein dagin áðrenn alt byrjaði av álvara, var hann endaður í fimleikahøllini í skúlanum í Runavík. Her sá hann nakrar ungar gentur, sum vandu eitthvørt í sambandi við setanina av frælsa ítróttinum. Og serliga ta einu gentuna fekk hann gott eyga á. Tað var tann tá bert 17 ára gamla Randi Gleðisheygg, sum búði á Nesi á Toftum.
Fabian rann bert 5.000 m á Toftum. Men hóast hann hevði betrað seg nógv síðani 1987, rakk tíðin, 15.17,8 min heldur ikki hesuferð longur enn til eitt fjórðapláss. Men tá oyggjaleikirnir í Føroyum vóru lidnir, hevði Fabian tó vunnið sítt størsta gullmerki í lívinum, tí hann hevði nú funnið saman við ungu Nes-gentuni, sum hann fall so pladask fyri við fyrsta eygnabrá.
Fabian og Randi Franco eru framvegis líka forelskað
Fabian rann onkrar kappingar í Føroyu á sumri í 1990 og 1991. Hann var ein sera kvikur rennari, og ikki minst ein positivur rennari við einari greiðari fatan av hvør rætti taktikkurin var. Hjá honum vóru ráðini altíð: Start hard out and keep the pace. Seinastu oyggjaleikir Fabian luttók á vóru tvey ár seinni, og tað var eisini hetta árið hann rann allar best. Nú var hann farin at renna miðteinar, og hann vann sín innleiðandi riðil á 800 m við 1.54,57 min. Í finaluni mátti hann hóast fantastisku tíðina 1.52,95 min lúta fyri stórrennaranum Michael Guegan, men kundi tó fegnast um silvurmerkið. Og aftur á 1.500 m gjørdist frøin stór, tí her megnaði hann at renna seg til bronsu. Og aftur her var tíðin framúrskarandi: 3.55,27!
1991 var eisini árið, sum Fabian minnist allarbest sum rennari. Hetta árið var hann nevnliga eisini við til HM í frælsum ítrótti, sum varð hildið á olympiska stadion í Tokyo. Hetta var bert ein mánað eftir oyggjaleikirnar, men úrslitini gjørdust ikki eins góð. Hann rann 1.54,29 min á 800 m og 4.03,94 á 1.500 m. Tað sum stendur sterkast í minninum frá hesi kappingini, var at síggja legendariska tvídystin í longdarlopi millum Mike Powell og Carl Lewis, sum endaði við at heimsmetið frá 1968 varð tikið við einum lopi hjá Mike Powell, sum var 8,95 m.
Fabian Franco fremstur á myndini við sínum lætta og eleganta stíli.
Landsliðið hjá Gibraltar í frælsum ítrótti á oyggjaleikunum í Føroyum. Fabian stendur nr. 3 frá høgru í keppinum.
Randi og Fabian hava fingið tveir dreingir. Tann eldri drongurin, Julian, sum í dag er 23 ár, var partur av oyggjaleikahópinum hjá Gibraltar á Rodos, har hann rann 200 m. Tá var hann bert 16 ára gamal, men megnaði tó at renna uppá 24,78 sekund. Hann hevur eisini verið við landsliðinum í India til Commonwealth Games. Julian rennur ikki longur, men tað ger yngri sonurin hinvegin. Og Fabian vantar sær nógv av honum. Tí hóast hann júst er blivin 15 ár nú í desember, hevur hann longu runnið 11,92 sek á 100 m og 24,98 sek á 200 m. Jerry, sum yngri sonurin eitur, er ikki vaksin tað stóra enn. Bert 1,57 m enn, so tey vanta, at tað veruliga fer at bragda, tá longd og musklar koma afturat.
Jessy Franco er ein sera evnaríkur spurtari. Hann venur hjá pápa sínum og hjá gamla venjaranum hjá pápa sínum.
Umborð á Dúgvuni úr Havn inn á Toftir. Fabian til vinstru.


text:
Ein høvðusuppgáva Tjóðskjalasavnsins er at tryggja, at tey savnsskjøl, ið eru avhend verða varðveitt á tryggum goymslum og á slíkan hátt, at tey kunnu vera tøk hjá myndugleikum og almenningi í óavmarkaða tíð.
Almennir stovnar skulu avhenda skjøl síni til Tjóðskjalasavnið í seinasta lagi, tá tey eru 30 ára gomul.
Tað áliggur øllum almennum stovnum, bæði landsstovnum, ríkisstovnum í Føroyum, kommunum og kommunalum felagsskapum at hava skil á og varðveita øll skjøl, sum eru nýtt í dagligu fyrisitingini.
Sí lógir og reglur.
Samband:
Tú kanst venda tær til Tjóðskjalasavnið, um so er, at tú ynskir fleiri upplýsingar víðvíkjandi avhendan, skráseting og varðveiting av pappírsskjølum:
- Tjóðskjalasavnið
- Tel: +298 340 540
- skjalasavn@skjalasavn.fo
- Mánadag - fríggjadag, kl. 10.00 - 15.00.


text:
ÍtróttaFAGNAÐUR – FYRIMYNDIN 2020
ÍSF heiðrar eini ítróttaFYRIMYND, sum við sínum góða lið- og felagsanda gevur sítt íkast til, at børn, ung og vaksin kunnu íðka sín ítrótt og njóta samanhaldið í lokalu feløgunum.
Øll kunnu innstilla eina ítróttafyrimynd, ið tey meta hevur virkað fyri at fremja lið- og felagsandan á serstakan hátt í undanfarna árið (sí Innstillingarskjal niðanfyri hesum).
Freistin er sunnukvøldið 3. januar 2021 á midnátt.
ÍtróttaFYRIMYNDIN 2020:
- Øll kunnu innstilla eina ítróttafyrimynd, sum tey meta hevur virkað fyri at fremja lið- og felagsandan á serstakan hátt í undanfarna árið
- Nevnd Poul E Petersens tekur støðu til, hvør skal hava heiðurin sum ársins ÍtróttaFYRIMYND.
- Ein fyrimynd verður kosin hvørt ár. Nevndin kann taka avgerð um, at eingin fyrimynd verður heiðrað
Ársins ÍtróttaFYRIMYND er ein venjari, liðleiðari, stevnusamskipari ella okkurt heilt annað, ið við serligum innsatsi hevur viðvirkað til samanhaldið í sínum ítróttafelag. Viðkomandi hevur skarað framúr undanfarna árið, og hevur tí uppiborið heitið sum ársins ÍtróttaFYRIMYND.
ÍtróttaFYRIMYNDIN er t.d. ein, sum:
– Skapar gott vinarlag á liðnum ella í felagnum
– Tekur sín ítrótt í álvara og er góð fyrimynd fyri onnur
– Hevur ein jaligan hugburð og góða orku
– Syrgir fyri, at høllin er bíløgd til venjing ella kapping, t.d.
– Altíð stendur klár/ur við vatnpostarnar
– Kritar banan upp, so vit onnur kunnu spæla á honum
– Ger, at felagið, liðini og limirnir arbeiða væl saman
– Ella bara ein, sum á serligan hátt viðvirkar til samanhaldið í felagnum


text:
Undir yvirskriftini Chancellor of the Free World er týski samveldiskanslarin Angela Merkel kósin person of the year av kenda amerikanska tíðarritinum TIME
Berlingske skrivar at síðani 1938 er hon er tann 4 týskarin ið fær heiðurin. Hon gjørdist samveldiskanslari í 2005 og hevur hon verið við til at roynt at stabilisera EU, eisini gekk hon á odda tá flóttafólkakreppan tók øktust munandi nú í 2015. Eisini er týski herurin nú partur í stríðnum mótið IS. Hon verður mangan søgd at verða tann kvinna í heiminum í hevur mest makt.
Á myndini sæst hon saman við Vladimir Putin – mynd: EPA


text:
Tað er ein kanning, gjørd av Finans Danmark, og sum millum annað verður endurgivin í tíðarritinum Aktionæren, sum avdúkar, at korona kreppan er farin illa við góðu, gomlu einkrónuni. Stúrarin fyri, at smittað spjaðir seg við nýtsluni av kontantum pengum ger, at fleiri og fleiri velja at gjalda við gjaldkorti ella á annan talgildan hátt.
- Bankarnir fegnast, tí tað gevur teimum enn fleiri argument fyri at steingja dýru kassa avgreiðslurnar, skrivar miðilin. Lagt verður afturat, at neyvan eru tað øll sum fegnast. Eitt nú hevur felagið hjá teimum eldru víst á, at nógv eldri fólk ikki eru heilt álvulig við talgildu gjaldsloysnirnar. Eisini eru tað tey sum siga, at alt verður dýrari av ymsum ómaksgjøldum, sum altíð enda hjá kundanum. Og so eru tað tey sum vísa á, at talgildar gjaldsloysnir avdúka nógv um atburð hjá kundanum, og at bankarnir nú fara at vita alt um brúkaran.
Summi vísa tó eisini á, at tá nøgdin av kontantum pengum minkar, so minka eisini møguleikarnir fyri svørtum arbeiði og hjá kriminellum at virka.
Um tú veitst okkurt, sum VP ikki veit - skriva so til vp@vp.fo


text:
Amerikanskur fótbóltur
Amerikanskur fótbóltur (nevndur fótbóltur í USA) er tjóðarítrótt í USA. Amerikanskur fótbóltur er ikki tann ítróttur, sum føroyingar hava størstan áhuga í. Men fyri amerikanarar er finalan, Super Bowl, hæddarpunktið á árinum. Frá september mánaði og árið út verður kappast í tveimum kappingum í amerikanskum fótbólti. Alt hetta endar við, at sekstan lið fara víðari til Play offs, og fyri mong lið er hetta succes-kriteriið. Fótbóltsvøllurin er við strikum býttur í 20 eins stór øki, ið eru fimm yards breið (4,57 m.). Ein dystur eru 4 hálvleikir, sum eru 15 minuttir hvør. Í amerikanskum fótbólti eru 11 leikarar á hvørjum liðnum.[1]
Wilson-bóltur er nógv brúktur av fótbóltsfeløgum og framhaldsskúlum í USA til amerikanskan fótbólt.
Kelda[rætta | rætta wikitekst]
Sí eisini[rætta | rætta wikitekst]
- NFL.


text:
Krabbadýr
Krabbadýrini eru stórur liðdýraflokkur og tann, sum í fjølbroytni kemur skordýrum næst. Men meðan flestu skordýr liva á landi, eru flestu krabbadýr sjódýr. Tey eru sera ólík í vakstrarlag og stødd og hava nógv bein, tíggju ella fleiri. Tey stóru anda við táknum, tey smærru við húðini. Kitinhúðin á teimum stóru krabbadýrunum hevur so nógv kálk í sær, at hon verður til harða skel. Flestu krabbadýr hava stóra broyting. Vit skifta tey í ringkrabbar, skelkrabbar og smákrabbar.
Skelkrabbar eita so, tí teir hava stóra skel um høvd og frampart. Til henda bólkin hoyra tey flestu av teimum stóru og mest kendu krabbadýrunum á okkara leiðum. Jómfrúhummarin er av størstu krabbadýrum hjá okkum, hann er vanligur innansyndis, har botnurin er bleytur, mest í Tangafirði og norður gjøgnum Sundalagið. Hann er ljósreyður omaná og hvítur undir búkinum. Við grunnari skoru er høvdið avmarkað frá kroppinum, sum er skiftur í framkropp og bakkropp. Aftast er breið sundbløðka at svimja við. Um høvdið og framkroppin er stór skel, sum gongur úr bakinum niður við báðum liðum. Undir henni báðumegin eru táknurnar.
Kongakrabbin uttan fyri Alaska í Norðuramerika er størsta krabbadýr, vit vita um. Hann er óføra stórur, vigar frá 4-9 kg og verður veiddur í túsundatali til matna.


text:
Vatnsoyrar, 19. juni 2020
Sum áður fráboðað, verða ongar legur í Zarepta í summar vegna koronu.
Tí hava vit valt at skipa fyri tveimum tiltøkum í summar:
- Skipað verður fyri viðlíkahaldsdøgum ávísar dagar í summar.
- Somuleiðis verður møguligt hjá sunnudagsskúlum at skipa fyri uttandura dagstúrum í Zarepta.
Latið verður upp fyri hesum møguleikum í tøttum samskifti við heilsuligu ráðgevingina hjá myndugleikunum. Í samráð við hesa hava vit gjørt eina reglugerð.
Nærri fæst at vita um viðlíkahaldsdagarnar hjá Júst í Túni Vang á tlf. 217715, sum samskipar dagarnar.
Teir sunnudagsskúlar, sum ynskja at koma ein dagstúr til Zarepta, kunnu venda sær til Fríðgerð Rasmussen á tlf. 284040 at fáa nærri kunning og avtala ein dag.
Dagstúrurin er ókeypis, men samkomur, sum senda sunnudagsskúlar á dags-túr í Zarepta, kunnu flyta Zarepta eina peningagávu á kontu 6460-156.666.2.
Vegna Zarepta
Jákup N. Olsen


text:
Auteur(s)
Collection
Éditeur
Imaginaire | Nord
Résumé
Hvat er tað ímyndaða Norður? Etiskar grundreglur — Qu'est-ce que l'imaginaire du Nord? Principes éthiques — Traduction en féroïen
Édition multilingue en féroïen, mais aussi en français, norvégien, danois, russe, anglais et sâme du Nord. Des éditions existent dans 14 des langues du Nord. Chaque édition contient un jeu différent de 7 langues, pour illustrer la diversité des langues du Nord et de l’Arctique.
Vesturheims listafólk og rithøvundar hava í øldir framsett Norður sum eitt ímyndað rúm. Við tíðini hava upprúgvaðar diskursivar fláir so hvørt ført til skapanina av einum “ímyndaðum Norðri”. Hetta Norður umfatar Skandinavia, Grønland, Russland ella alt norðaneftir ella pólarnar. Men tað er bara ein øld síðani vesturlendingar rukku Norðpólinum, og hetta ger Norður til úrslitið av dupultum sjónarhorni. Annað er uttanífrá, t.e. soleiðis sum norðursmentanirnar síggjast í vesturlendskum framsetingum, og hitt sjónarhornið er innanífrá, t.e. soleiðis sum mentanirnar norðaneftir (inuit-, skandinavisk-, kreementan o.s.fr.) sjálvar lýsa seg. Tær fyrru framsetingarnar eru ofta einfaldaðar og tær seinnu undirmettar. Tí er neyðugt at seta tveir spurningar, um mann vil kanna Norður í einum heildarperspektivi: Hvussu kann Norður verða skilmarkað gjøgnum tað ímyndaða? Og hvørjum etiskum grundreglum skulu vit geva gætur, tá ið vit kanna norðursmentanirnar í heildarperspektivi, so tey, suðursmentanin hevur útihýst, verða tikin við? Vit svara báðum spurningunum. Fyrst skilmarka vit, hvørjar ímyndirnar av Norðri eru, og síðani leggja vit fram eina íroknandi arbeiðsskrá fyri eina samansetta fatan av mentanarliga Arktis. Føroyska týðingin er givin út í samstarvi við Fróðskaparsetur Føroya. Fleirmælt útgáva á føroyskum, men eisini á fronskum, norskumm, donskum, russiskum, enskum og norðursamiskum. Útgávan er til á 14 norðursmálum.
2020, 158 pages, IN026, ISBN 978-2-9233-8535-8
©2021 - Tous droits réservés
Réalisation : iXmédia


text:
Eyka stuðulsfreist fyri 4. ársfjórðing 2020
Er áhugi fyri at stovna Seniorbólk?
MáF 40 ára føðingardag
Í dag fyri 40 árum síðan 23. september 1979 var Meginfelag áhugaleikara Føroya (MáF) sett á stovn. Um nakar tá hevði ímyndað sær, at felagið enn var á lívið 40 ár seinni, er ilt at siga. Men so er, áhugaleikurin stórtrívist enn í dag, og meginfelagði hevur íalt átta limafeløg, har flest teirra eru virkin við leikum og kabarettum á hvørjum ári. Stóri dagurin hjá MáF var var hildin á SALT á Tvøroyri í vikuskiftinum. Stórfingnir karmar um ein stóran dag.
Eitt sera væleydnað hátíðarhald, sum gjørdist enn meira serstakt, tí tríggir fyrrverandi nevndarlimir frá tí fyrstu nevndini, tá MáF var stovnað í 1979, vóru til staðar: Jógvan E. Ósá, Oddvá Nattestad og Gulla Øregaard. Hesi trý settu eisini sín dám á hátíðarhaldið við at siga frá ymiskum í samband við stovnanini av MáF og tí nevndararbeiði o.ø., sum hetta hevði við sær. Talan hjá Gullu Øregaard kann lesast á hesum leinki: Gulla Øregaard_Máf tala á 40 ára haldi í Salt
Eitt annað serstakt var eisini, at av teimum seks nevndarformonnunum og kvinnunum, sum MáF hevur havt hesi 40 árini, vóru fýra til staðar á hátíðarhaldinum leygarkvøldið. Tey vóru Jógvan E. Ósá, sum var fyrsti nevndarformaður í MáF og sat frá 1979-1980, Gulla Øregaard, ið sat frá 1980 – 1986, Hilmar Joensen, ið sat frá 2000 – 2015 og núverandi nevndarforkvinna Noomi S. Reinert, ið hevur sitið síðan 2015.
MáF takkar øllum tykkum, ið góvu tykkum stundir at halda dagin saman við fyrisiting og nevnd hjá MÁF. Eisini takka vit tykkum á SALT, ið løgdu tykkara fantastiska hús og hølir til tiltakið og annars øllum tykkum, ið á ein hvønn hátt hjálptu til og góvu tykkara íkast til hátíðarhaldið við m.a. undirhaldi og røðum. Myndir frá hátíðarhaldinum kunnu síggjast við at trýsta á hetta leinkið.
Í samband við 40 ára dagin almannakunngera vit eisini nýggju heimasíðuna hjá MáF, sum tit vónandi taka væl ímóti. Her finna tit eisini ein samandrátt av søguni, frá tí MáF var stovnað í síni tíð, og kunnu lesa eitt sindur um søguna hjá meginfelagnum: Søgan hjá Meginfelag áhugaleikara Føroya


text:
Smart prei: Soleiðis fært tú tulipanur at halda leingi
Tú hevur júst keypt eitt blómutyssi við vøkrum tulipanum, funnið vakrasta vasan fram og sett blómutyssið á borðið, men áðrenn tú veruliga nært at njóta vøkru blómurnar, byrja tær at síggja dovnar út. Tær hanga, og tú keypti tær fyrrapartin, tað er so irriterandi, men soleiðis nýtist ikki at vera.
Tær nýtist bert eina mynt – eina fimm-, tíggju- ella tjúgukrónu, sum skal leggjast í vasan, áðrenn fylt verður við vatni og blómurnar vera settar í. Myntin inniheldur kopar, sum er eitt týðandi føðsluevni í plantum, og tí kann kopar í einari lítlari mynt vera ein stór hjálp hjá tulipanunum í vasanum, so tær ikki dovna alt ov skjótt, men standa stóltar og vakarar í vasanum heima í stovuni.


text:
Kaká
Ricardo Izecson dos Santos Leite er føddur 22. apríl 1982 í Brasilia, Brasil. Hann varð kosin heimsins besti fótbóltsleikari í 2007. Kaká hevur vunnið Champions League og Seriu A við AC Milan, samstundis sum hann eisini hevur vunnið HM gull við Brasilia. Í 2007 valdi FIFA hann til heimsins besta fótbóltsleikara. Kaká hevur ikki verið smæðin um sína kristnu trúgv. Kaká sigur, at tá ið hann verður liðugur sum fótbóltsleikari, vil hann verða prestur. Kaká er limur í samkomuni Reborn in Christ Evangelical Church í Brasil.


text:
AME-Føroyar var ein frálíkur sýnisgluggi, men áskoðararnir sviku tiltakið. Nú tiltakið er farið afturum er tíð hjá fyrireikarunum at eftirmeta. Her eru bæði góð og minni góð ting at lýta aftur á.
Hetta vikuskiftið hevur Havnin verið karmur um Atlantic Music Event. Eitt tiltak, sum hevur bjóðað áskoðarunum tað besta innan føroyskan tónleik og spennandi norðurlendsk nøvn. Alt sýnt fram í nærum fullkomnum karmum í Norðurlandahúsinum í Havn. Men hóast hetta, valdi bert eitt fátal av føroyskum áskoðarum at møta upp til konsertirnar fríggjakvøldið og leygarkvøldið.
Væleydnaður sýnisgluggi
Tað kann staðfestast, at føroyski áskoðarin ikki hevur tikið sýnisgluggakonseptið til sín. Men hyggja vit at tiltakinum sum sýnisgluggakonsert, má sigast, at Atlantic Music Event er ein sólskinssøga. Tá vit gera status upp, so er tiltakið orsøk til fleiri útgávusáttmálar, festivalluttøku og sera jaligan miðladekning umframt stórar møguleikar fyri publishing avtalur fyri hópin av føroyskum listafólki.. Atlantic Music Event hevur á hesum øki megnað tað, ið hevur verið ætlanin øll árini, Prix Føroyar hevur verið hildið, og sum eisini er eitt av berandi endamálunum við Atlantic Music Event. Hetta at økja um áhugan fyri føroyskum tónleiki og slóða fyri at føroyskir bólkar kunnu fáa tónleik, sum sín vinnuveg. Sum sýnisgluggi fyri føroyskan og norðurlendskan tónleik, má staðfestast, at Atlantic Music Event hevur virkað eftir ætlan. Ongantíð áður, hava somikið nógv týdningarmikil fólk úr tónleikaídnaðinum verið savnaði í Føroyum, og ongantíð áður hava úrslitini verið so góð fyri okkara listafólk.
Fáir áskoðarar
Men meðan Prix Føroyar var fólkaogn millum føroyingar, er Atlantic Music Event ikki nakað, ið føroyingar hava tikið til sín. Fríggjakvøldið vóru heilt fá fólk møtt upp. Leygarkvøldið var heldur betur vitjað, tó uttan at tosað kann vera um serliga góða uppmøting. Atlantic Music Event var alt annað enn ein ein áskoðaramagnetur. Tað er greitt, at á hesum øki mugu fyrireikararnir eftirmeta og eitt sindur av sjálvrannsakan er neyðug. Í krókunum í Norðurlandahúsinum hesi bæði kvøldini hevur manglandi uppmøtingin verið nógv umrødd. Nógv hevur verið ført fram um orsøkir, men meiningarnar eru ymiskar. Tað er tó ein sannroynd, at miðalaldurin bæði kvøldini var óvanliga høgur. Unga fólkið, ið vanliga myndar meirilutan av áskoðarafjøldini á nærum øllum rútmiskum tónleikatiltøkum, var als ikki møtt upp. Sjálvt føroyskir bólkar við vanliga sera trúgvum áskoðarum, høvdu ikki drigið fjepparar sínar við sær.
Hvat er ein sýnisgluggi?
Men hví fór vanligi konsertungdómurin ikki á Atlantic Music Event? Onkur vildi vera við, at Norðurlandahúsið ikki hevur lýst tiltakið nóg væl, um hetta er orsøkin er tó heldur ivasamt, tí tiltakið er rættiliga væl lýst. Eisini hava fjølmiðlarnir gjørt nokkso fitt burturúr eitt nú AME sangskrivarakappingini., men talan hevur ikki verið líka miðvísan miðladekning í fleiri mánaðir, sum upp til Prix Føroyar finalurnar. Eisini kann nakað vera um tað, at konseptið sýnisgluggakonsert ella showcase hann hava ørkymlað fólk, ið ikki hava skilt, hvat hetta snýr seg um.
Hægrið tónlistarligt støði
Kappingarelementið og harvið kenslan av at halda við onkrum er eisini burtur. Hetta skuldi verið uppvigað av, at tónleikaliga støðið á eini úrvaldari sýnisgluggakonsert skuldi verið hægri og sostatt drigið fleiri fólk konsertirnar. Tað gjørdi tað ivaleyst eisini; á konsertini leygarkvøldið vóru fleiri fólk, ið neyvan vóru farin á eina Prix Føroyar finalu, men hetta tal var bara ikki nóg høgt.
Hetta er synd, tí bæði fríggjakvøldið og leygarkvøldið, kundu vit, ið høvdu leitað okkum í Norðurlandahúsið uppliva konsertir í heimsflokki, í teimum bestu karmunum, ið vit kunnu bjóða í Føroyum. Bæði framførslan hjá Eivør, hjá Sic og hjá Høgna Lisberg mugu metast at vera millum bestu framførslur hesi listafólk hava havt. Eisini var hetta eitt forkunnugt høvi at uppliva frálíkar framførslur av nýggjum spennandi norðurlendskum nøvnum, so sum Ave, Grand Island, Angu, Die Dumme Dãnen og Ampop. Ein tónleikafjeppari helt fyri, at tað var nógv meira synd fyri tey, ið dáma tónleik, men sum ikki vóru til staðar, enn tað var fyri fyrireikararnar, tí talan var um eina so stóra tónleikaliga uppliving, at øll áttu at sloppið at uppliva hana.
Fólk rýmdi
Leygarkvøldið var uppmøtingin sum sagt eitt sindur betri enn fríggjakvøldið, men tað var eingin ivi um, hví fólk var komið í Norðurlandahúsið, her vóru tað tey lokalu nøvnini so sum Høgni Lisberg og Eivør, ið drógu og endin var, at alt fólkið rýmdi í somu løtu Eivør fór av pallinum, og teir báðir framúrskarandi bólkarnir Grand Island og Die Dumme Dänen spældu fyri einum nærum tómum sali. Hetta var sera pínligt, serliga tá hugsað verður um, at hesir bólkar eru sendir av útflutningsráðunum, ið hesum londum, og ein tílík uppliving kann minka nógv um áhugan hjá Noregi og Danmark at luttaka eitt annað ár. Fyrireikararnir kunnu ikki heilt kasta skuldina á áskoðaran í hesum føri. Á AME-Reykjavík hendi júst tað sama, at nógv av fólkinum rýmdi, tá Eivør fór av palli. Tí átti Eivør at staðið síðst á skránni. Eisini var konsertskráin útvið 2 tímar seinkað, hetta var orsakað av alt ov ringari pallstýring, allir bólkar sluppu at spæla útum ásettu tíðina, og tí gjørdist uppliving dekan ov long, og fólk troyttaðiist av tónleiki, og hetta var óivað orsøk til at fleiri fóru aðrastaðni.
Keðiligt frásøgufólk
Elin Heinesen stjóri í Menningarstovuni var frásøgufólk, og tað tyktist hóskandi, nú ein fyrrverandi poppstjørna er vorðin stjóri á stovninum, ið er ein av fyrireikarunum av AME. Men tað er synd at siga, at Elin røkti hesa uppgávu serliga væl. Áðrenn hvør bólkur slapp á pallin, læs Elin eina longri lýsing av bólkinum. Hesar lýsingar, ið eisini finnast á AME.fo eru fínar á skrift, men lisnar hart tyktust tær alt í verðini ov langar. Har var alt ov nógv av púra óneyðugum upplýsingum og trivia.
Tað tyktist eisini undrunarvert, at Elin, sum í næstum eisini skal stjórna Ferðaráðnum als ikki tók atlit til nógvu útlendsku gestirnar. Onkra løtu var meirilutin av fólkinum í salinum útlendskur, men hóast hetta tosaði og tosaði hon á føroyskum. Hetta var stutt sagt heldur ótjekkað.
Kaggin vísti talentini
Umframt stóra pallin í Norðurlandahúsinum var Kaggin karmur um minni sýnisgluggakonsertir. Hetta riggaði sera væl. Longu hóskvøldið var farið undir at fyriskipa hesi tiltøk. Her var ofta talan um bólkar, ið ikki egnaðu seg eins væl á stóra pallinum í Norðurlandahúsinum. Fyri bólkar sum Budam og Boys In A Band gjørdist hetta sera góðar konsertir, ið vaktu ans millum talentskótarnar. Boys In A Band sluppu at spæla á bæði Nibefestivalinum og Jellingfestivalinum, umframt at okkurt kundi bent á, at møguleiki er fyri plátusáttmála, bókingarsáttmála og luttøku á fleiri konsertum og festivalum fyri henda bólk. Sarah Chanderia frá Hacate Entertainment Group segði við planet.fo eftir konsertina við Budam hóskvøldið, at hetta var ein listarmaður, ið hon væl kundi hugsað sær at skrivað sáttmála við. Henda sama Sarah vísti eisini áhuga fyri Sic, ið hon fegin vildi hjálpa við at sleppa á norska Infero Festivalin og at sleppa inn á týska marknaðin.
Nógv gott at vísa fram
Samanumtikið var Atlantic Music Event eitt tiltak, ið kundi verið betur selt, her var talan um eina vøru, ið allir tónleikaelskandi føroyingar áttu at sloppið at uppliva. Men sum alt ov fáir upplivdu. Hetta er nakað, ið arbeitt eigur at vera við. Men sjálvt við manglandi uppmøtingini, má AME í Norðurlandahúsinum verða mett, sum eitt sera væleydnað sýnisglugga tiltak. Tekniskt hevur eingin Prix Føroyar finala ljóðað ella sæð so gott út, sum AME-Føroyar gjørdi í ár. Her er eisini vert at býta merki í, at bæði ljóð- og ljósarbeiðið var gjørt av føroyingum, og ikki av útlendingum eins og okkurt annað ári. Hetta vísir, at eisini á hesum øki hava vit fólk, ið eru verd at vísa fram í einum tílíkum sýnisglugga.
Eg vil enda við orðunum hjá Jens Ove Friis, plátufelagsstjóra, tá vit seinni sunnunáttina sótu og ótu fiskasuppu frá Birgir Enni á loftinum í Kagganum:
– Eg havi vitjað Prix Føroyar finalurnar í nógv ár, men ongantíð áður eri eg farin heim við so jaligum inntrykki. Eg fari at skriva sáttmála við tveir av bólkunum, og fleiri aðrir hava eisini verið sera góðir. Eg vóni, at man heldur fram við at skipa fyri tílíkum tiltøkum, tí næstu ferð komi eg aftur, og eg havi fleiri samstarvsfelagar við, tí hevði eg vitað, at støðið var somikið høgt, so hevði eg havt teir við í ár.


text:
Av tí at kappingin er hørð, og kundar krevja betri og betri kundatænastu, so hevur tað sera stóran týdning at hava fokus á, hvussu tænastu- og sølufólkini best taka í móti kundanum. Bæði hvussu starvsfólkini samskifta við kundan, og hvussu kundin verður avgreiddur.
Hvat er Áskoðan?
Áskoðan er ein skipan, sum gevur fyritøkunum eina gjølla vitan um hvar fyritøkan liggur innan kunda tænastu og sølu. Fyritøkan kan nýta hagtølini, sum hon fær fra skipanini/kundunum, sum eitt konstruktivt amboð, og á tann hátt, javnan betra um tænastuna, har tað haltar.
Hagtølini eru eisni ein motivatiónsfaktor, tá talan er um at motivera starvsfólkini, tá talan er um at hava høgt tænastustøði.


text:
- Um hvønn tit tala
- Kristindómur anti-christs
- Teir rættvísu eru djarvir sum ein leyva (og summir enn djarvari)
- Gamla Testamenti er nú stórt sæð klárt til aðru prenting
- FKJ húsmøti, 2. Januar 2021
- Ert tú seyður, ella ert tú geit?
- Kirkja Christs er bygd á grundvøll ápostlanna og prophetanna; kirkja antichrists er bygd á kirkjufedrarnar, á teirra siðir
- Fjórðu aldar upprísing anti-christs: Constantin og paradigmuskiftið mikla
- Eg veit um ONGAN, sum tilbiður Bíbliuna, tað vil eg heilsa pávans alexandrisku blottaðu spottarum
- Stjórnirnar njósnast við Big-Tech um hvønn teir so vilja; samanrottingin er øgilig; í dag tvíbýtt, men skjótt sameind undir anti-christi
- Tjúgu ár í Christi, og livir av mjólk?
- Hvat byggir upp Guðs meinigheit?
- FKJ húsmøti, 12. Desember 2020
- Menningin av gandakendu sacerdotalismuni í tríðju øld, falska sacramentalistiska kristindómi anti-christs
- KVF spýði aftur lygn í gjárskvøldi, tí teir fylgja sodomitisku globalistisku agenduni hjá SSS
- Éin syndari oyðileggur nógv gott
- Annaðhvørt ræður Jesus ella Satan á tingi
- Meg droymdi Jeremiah navn enkryptað, hvat droymdi teg? Metallica? Scorpions? Eivør?
- Samhugað bøn av sonnum nertir Guð, og rystir jørð
- Rættvísi liggur til grundar fyri sannari tilbiðjan: uttan rættvísi vil Guð ikki hoyra tín skralltóma sjong og grimpr
- Um orðið charity í KJB, og orðið vælvild í FKJ
- Tænasta Jeremiah
- World Economic Forum 666
- Ver ikki tú eitt inndoktrinerað kúvit, lær teg nú sannleikan um kovid, sjálvt á danskari heimasíðu, og brynja teg til harðar tíðir
- Guð og Darwin eru mótpólar, men fyri vísindamonnum og blindaðum kristnum siamesiskir tvíburar


text:
Gula ballónin
Bókadeild Føroya Lærarafelags
- Síður: 24
- Útgávuár: 2012
- Upprunamál: hollendskt
- Innbinding: innbundin
- Rithøvundur: Charlotte Dematons
- Myndir: Charlotte Dematons
- Týðari: Niels Jákup Thomsen
Í bókini er ongion tekstur, men eitt barnaeyga sær skjótt søgugongdina í býnum, oyðimørkini, frumskóginum og á havinum. Allar myndirnar hava okkurt í felag: har er altíð ein fakirur á einum flúgvandi teppi, ein bandittur í fangaklæðum og ein gul ballón. og hyggur tú serliga væl, so kanska tú sært Pippi, jólamannin, Nils Holgarson og onnur við.


text:
Jóhan Petur Johannesen stillar upp fyri Sambandsflokkin
2020-10-13 08:49
Kommunupolitikkur -
Eitt valevni, sum hevur stóran áhuga fyri, at øll í kommununi trívast og mennast, stillar upp fyri Sambandsflokkin til kommunuvalið í Tórshavn
Jóhan Petur, er “nonnufrensur”, ið er uppvaksin á Frælsinum í Havn.
Hann 46 ár og búsitandi í Hoyvík. Er útbúgvin lærari, og hevur starvast sum lærari í Føroyum og á altjóða skúla.
Hann hevur í mong ár verið virkin innan missións-, barna-, ungdóms- og hjálpararbeiði.
Hjartamálini hjá Jóhan Peturi eru:
1. Býráðið má til eina og hvørja tíð raðfesta kjarnuøkini hjá kommununi, og tað má ongantíð vera so, at aðrar verkætlarnir ganga útyvir kjarnuøkini.
2. Alt barna- og ungdómsarbeiðið, skal fáa somu raðfesting. Ein stuðulsskipan skal gerast, so at øll tey, ið eru virkin og gera eitt munagott arbeiðið fyri okkara børn og ungu skulu fáa javnbjóðist stuðul.
3. Karlamagnusarbreyt má fáa eina virðiliga viðgerð, og ein óheft kanningarnevnd skal setast at lýsa málið, so borgarin fær at vita, hvussu hendan verkætlan fór av sporinum.
4. Øll, ið búgva á postnummar 100, 160, 175, 176, 177, 178, 180, 185, 186, 187, 188, 270, 280, 285, 410, 415 og 416 skulu við stoltleika siga, at hetta er okkara kommuna.
Tí er umráðandi, at kommunan virðir býar- og bygdasamleikan hjá øllum í kommununi.
5. Kommunan skal ikki eiga í og reka fyritøkur ella reka virksemi, sum best verður rikið á privat-vinnuligum grundarlag.
Føroya Væl
RN


text:
Mítt hjartamál: Eitt gott umboð fyri Tórshavnar kommunu
2020-10-19 09:20
Nú tað stundar til valið í Tórshavnar kommunu, so síggi eg at tað eru fleiri, sum leggja fokus á at eitt “havnarfólk” skal veljast. So kann ein spyrja seg sjálvan, hvat er eitt “havnafólk”? Skal omman, abbin, mamman og pápin verða fødd og uppvaksin í “Havn” fyri at kallast eitt “havnafólk”?
Eg havi eina aðra áskoðan. Eg eri ikki uppvaksin í “Havn”, og rokni við at tað eru mong við mær, sum búgva í Tórshavnar kommunu, sum eru í somu støðu sum eg. Eg havi arbeitt í Havn í yvir 20 ár, og havi dagliga sæð hvussu Havnin og Tórshavnar kommuna hevur blóma, og hvussu nógv Havnin hevur broytt seg hesi 20 árini. Eg búgvi sjálvur í Hoyvík, og veit ikki um tað er gott nokk fyri at verða kallaður ein “Havnamaður”, tó skal eg viðmerkja at eg føli meg sum ein borgara í Tórshavnar kommunu, og eg eri væl mótikin av Tórshavnar kommunu og grannum osv. So eg føli meg væl í Tórshavnar kommunu.
Tá eg so havi játtað at stilla upp, so er tað tí at eg eri góður við Tórshavnar kommunu og “Havnina”. Eg ynski ikki at fólk skulu velja meg sum ein “havnamann”, men eg ynski at fólk skulu velja meg, tí at eg brenni fyri Tórshavnar kommunu. Eg ynski at verða við til at gera Tórshavnar kommunu enn betri, og mítt hjartamál er at verða eitt gott umboð fyri allar borgarar, eisini “havnamannin” og “bygdafólki”. Hettar er tað sum eg metið er mest grundleggjandi tá ein stillar upp, tað at hava áhugað at umboða allar borgarar.
Hjá mær er ongin ivi, og vónandi eru fleiri við mær, sum hugsa tað sama. So tá tú skalt seta krossin tann 10 novembur, so vel ein sum er góður við Tórshavnar kommunu, og ikki bert “havnamannin”. So um tú ynskir eitt gott umboð inn í Tórshavnar kommunu, so vel meg, tí mítt hjartamál er greitt, eg ynski at verða eitt gott umboð fyri allar borgarar í Tórshavnar kommunu.
Set X við Dánial Hansen, valevni fyri fólkaflokkin


text:
Pál eigur í løtuni bestu tíð av øllum evropeiskum seniorum í 400, 800 og 1500 frí, og Elspa eigur bestu tíð í 50 og 100 rygg, umframt í “200 Freestyle Laps”, sum vist nokk er splitt-tíð í stafett. Evropeiski styrkismetingarlistin er gott nokk ungur enn, fyri sesongina 2008/2009; men sum Jón Bjarnason viðmerkir her, so skulu hini altso til at oppa seg, um tey skulu verða klár til at kappast móti Páli og Elspu á EM í Kroatia í desember.
Styrkismetingarlistin fer sjálvsagt at broyta seg við komandi kappingum, og eg havi tí tryggjað okkum nøkur ‘snapshots’ her niðanfyri. Klikkja á myndirnar til at koma á Flickr, har til ber at síggja myndirnar í størri stødd…


text:
Sig dagstovnapláss upp
Hevur títt barn ikki tørv á sínum dagstovnaplássi longur, er tað tín ábyrgd at siga dagstovnaplássið upp. Hetta skalt tú til dømis gera, um tú flytir til aðra kommmunu.
Gev gætur, at tú mást siga títt barn úr sínum verandi dagstovni, áðrenn tú fært tikið av nýggjum dagstovnaplássi.
Rita inn í BARN-skipanina við MínLykil og melda barnið úr. Hevur tú ikki longu MínLykil, kanst tú stovna lykilin her:
Bílegg MínLykil (verður umsitið av Elektron)
Tað ber ikki til at melda barnið úr av óvart, tí tú verður biðin um at vátta uppsøgnina.
Tú skalt melda barnið úr tveir mánaðar frammanundan. Tú skalt senda uppsøgnina annaðhvørt tann 15. í mánaðinum ella við mánaðarlok.
Vilt tú til dømis vera leys av dagstovnaplássinum 15. mars, mást tú siga plássið upp 15. januar. Skalt tú somuleiðis vera leys av plássinum 1. apríl, mást tú siga plássið upp 1. februar.
Kommunan ger eingi undantøk frá hesu regluni.
Skal títt barn byrja í skúla, syrgir BARN-skipanin sjálv fyri at melda títt barn úr dagstovninum. Hetta er kortini treytað av, at tú hevur góðkent uppsagnardagin, sum skipanin skeyt upp, tá tú bókaði stovnsplássið á fyrsta sinni.
Hevur tú ikki váttað uppsagnardagin, kanst tú rita inn í bókingarskipanina og gera hetta.
Vátta uppsagnardagin til dagstovnapláss
Uppsøgnin kemur í gildi 30. apríl, tí øll dagstovnabørn í kommununi byrja í frítíðarskúla 1. mai.
Skal títt barn byrja í privatum skúla, hevur tú møguleika fyri at leingja plássið á dagstovninum til og við juli mánaða. Ring til Snarskivuna á 30 20 10 fyri at kunna teg nærri.
Ja. Gongur títt barn á dagstovni uttan fyri Tórshavnar kommunu, skalt tú sjálv siga barnið úr stovni. Tað hendir ikki av sær sjálvum.
Meldar tú ikki barnið úr, kemur tú at rinda eykaútreiðslurnar, sum standast av at vera skrásett á tveimum stovnum.
Nei. Tú kanst ikki angra tína avgerð, tá tú hevur sagt stovnsplássið frá tær í skipanini.
Hevur tú frammanundan pláss á einum stovni, men ynskir at flyta barnið á annan stovn, kanst tú bóka eitt nýtt pláss ella skriva barnið upp á ynskilista í bókingarskipanini BARN. Hetta gert tú á sama hátt, sum tá tú bókaði upprunaliga plássið.
Gev gætur, at tá tú bíleggur eitt nýtt stovnspláss, meldar tú samstundis barnið úr sínum verandi plássi.
Vilt tú flyta títt barn til ein dagstovn uttan fyri Tórshavnar kommunu, skalt tú minnast til, at tú sjálv hevur ábyrgdina av at siga stovnsplássið upp á verandi stovninum. Gloymir tú tað, kemur tú at rinda eykaútreiðslurnar, sum standast av at hava tvey pláss í senn.


text:
Funningsfjørður
Sera náttúruvakurt er í Funningsfirði, sum liggur í øðrum endanum av dalinum millum báðar teir stóru firðirnir í Eysturoynni. Bygdin er og hevur verið savningarstaður fyri ferðsluna í økinum og vegirnir til nærmastu bygdirnar eru eyðmerktir sum Sóljuleiðir, ið eru serliga náttúruvakrir vegateinar.
Bygdin sjálv liggur umgyrd av høgum fjøllum eystarumegin gomlu hvalvágina, heimanfyri har Skarðsá stoytir seg oman av Bláhamri og út á sjógv. Neystini standa tøtt heilt niðri í fjøruni og friðarligt er í sjónum, tí fjørðurin hevur gátt, so havaldan kemur ikki inn.
Gamla bygdin við flagtektu bóndahúsunum hjá niðursetufólkunum úr Elduvík liggur við sjógvin, meðan nýggjaru býlingarnir liggja nærri landsvegnum longur uppi í bønum.
Funningsfjørður er niðursetubygd av Elduvík.
Fyrstu húsini, ið vórðu bygd í Funningsfirði eru varveitt og standa niðri við fjøruna.
Kelda: visitrunavik


text:
Faroexpo 2010 er nú fari framvið. Vinnustevnan var sera væl eydnað og undirtøkan størri enn undanfarin ár. Umleið 160 fólk luttóku á partenariatum í ítróttarhøllini í Runavík, og 300 fólk luttóku á ráðstevnuni, sum varð hildin í Løkshøll.
Í mun til 53 luttakandi fyritøkur í 2009, luttóku 72 fyritøkur og stovnar á partenariatinum í ár, 50 føroyskar og 22 útlendskar. Tær útlendsku fyritøkurnar vóru úr Danmark, Norra, Íslandi og Romenia. Luttakandi fyritøkurnar vóru sum heild sera vælnøgdir við luttøkuna. Eftirmetingar verða gjørdar fyri hvørja einstaka fyritøku.
Fyritøkan VRG, sum hevur staðið fyri samskipanini av vinnustevnuni øll seks árini, kann nú boða frá, at arbeiðið við at leggja til rættis Faroexpo 2011 er fari í gongd. Komandi ár verður Faroexpo eftir ætlan hildið í viku 43, frá 24. – 27. oktober.
Sí myndir frá Faroexpo her!


text:
Føroyska kvinnulandsliðið spældi ein av sínum heilt góðu dystum móti hálvfinalistunum frá seinasta EM, Rumenia. Úrslitið av dystinum gjørdist 25-20 til Rumenia, eftir at Føroyar var á odda 12-11 í hálvleikinum.
Skrivað: Ári Rouch
Misjavnt – men glottar
Føroyska kvinnulandsliðið tapti í kvøld 28-16 fyri Póllandi í fyrsta dystinum í EM-undankappingini. Hálvleiksstøðan var 12-8 til Póllands.
30 til dómaraskeið í Klaksvík
Týskvøldið varð hol sett á rundferðina hjá HSF, har dómaraskeið verður hildið fyri feløgunum runt landið. Skeiðið hesaferð var í KÍ–Høllini fyri Stjørnuni og Team Klaksvík, har venjarar, dómarar, leikarar og fólk við dómaraborðið, vóru møtt.
Tveir landsdystir hesa vikuna
Nú byrjar EM-undankappingin hjá kvinnum og hava tær tveir avbjóðandi dystir hesa vikuna.
FM1-avtalan heldur fram
HSF og FM1 hava longt avtaluna um miðling og útvarping av hondbóltsdystum í lands- og steypakappingini, umframt landsdystum. Hetta er triðja árið HSF og FM1 samstarva um hondbóltsmiðling.
HSF og P/F SMS leingja samstarvið
Hondbóltssambandið og P/F SMS hava longt samstarvið um bestu mans- og kvinnudeildina í hondbólti, nevndar ávikavist Okkara- og SMS-deildin. Avtalan er galdandi fyri kappingarárið 2019-20.
Væleydnað dómaraskeið
Seinasta vikuskiftið skipaði HSF fyri A– og B-dómaraskeiðum saman við roynda IHF dómaravegleiðaranum, Jørn Møller Nielsen.
Takk fyri stuðulin!
Nú er greitt at A-landsliðið hjá monnum skal spæla HM-undankapping í januar 2020 í Luksemburg.
Kyndil og H71 vunnu Lionsbikarið 2019
Árligu stórsteypadystirnir í hondbólti, har tey bestu farna kappingarár kappast um Lionsbikarið, vórðu spældir í Hoyvíkshøllini í dag.
Landskappingin byrjar 15. september
Sunnudagin 15. september verða fyrstu dystirnir í SMS- og Okkara kappingini fyri kappingarárið 2019-20.


text:
Romm
Romm verður framleitt av sukurrørum. Sukurrørini verða knúst, og síðani verður sevjan tikin frá. Tá henda sevja verður hitað, krystalliserast reint sukur á yvirflatuni, og restin av sevjuni verður myrk og sirupkend. Tá sevjan verður hitað einaferð afturat, verður hon myrkari og meira bittur. Hon verður síðani tynt, ger verður latin útí, og síðani broytist sukri til alkohol. Fyri at økja um alkoholprosentið, skal løgurin destillerast. Hetta verður gjørt í einum serligum anleggi. Alt eftir nær løgurin verður tappaður, ber til at stýra hvussu sterkt rommið skal vera, og hvønn karakter tað skal hava. Sìðani verður nakað av romminum goymt - sum oftast tann parturin, ið skal gerast til myrkt rom. Hetta ger smakkin bleytari og rundari. At enda verður rommið blanda við ymiskum øðrum rommsløgum fyri at fáa júst tann smakkin, sum framleiðarin vil hava. Rávøran í romm er antin sukurrørssevja ella tað, sum verður eftir, tá saftin er kroyst úr, kallað fyri sukurrørsmelass. Romm kann verða framleitt allastaðni í verðini, men hevur sín uppruna í Vesturindia. Tað ljósa og neutrala kemur m.a. frá Puerto Riko og Kuba. Tað myrkara og kraftmiklara kemur m.a. frá Jameika og Haiti. Munurin millum tey ymsu sløgini kemur av, at undir geringini verða koyrd pálmabløð, ananassaft og annað í.


text:
af Dina Bech | jan 13, 2021 | Flippa út í FilippibrævinumWatch this video on YouTube Verið glað! Men verið ansin fyri lygilærarum! (Filip.3:1-2): Og síðani, brøður mínir – gleðist í Harranum! At skriva hitt sama til tykkara troyttar ikki meg, og tað er tykkum tryggjandi. Havið eyguni eftir hundunum, havið eyguni eftir...
af Dina Bech | dec 22, 2020 | Flippa út í FilippibrævinumWatch this video on YouTube Epafroditus sum eitt fyridømi (Filip.2:25-30): Men eg helt vera neyðugt at senda Epafroditus til tykkara, hann, sum er bróðir mín og virkar og stríðir saman við mær, og sum er sendimaður og tænari tykkara at hjálpa mær í trongd míni. Tí...
af Dina Bech | dec 15, 2020 | Flippa út í FilippibrævinumWatch this video on YouTube Timoteus sum eitt fyridømi (Filip.2:19-24): Eg havi ta vón í Harranum Jesusi, at eg skjótt fái sent Timoteus til tykkara, fyri at eisini eg kann fáa gott mót, táið eg fái at vita, hvussu tykkum veit við. Tí eg havi ongan samsintan, sum av...
af Dina Bech | dec 8, 2020 | Flippa út í FilippibrævinumWatch this video on YouTube Paulus sjálvur eitt fyridømi (Filip.2:17-18): Um eg tá verði ofraður undir ofringini av trúgv tykkara og tænastuni fyri hana, so gleðist eg, og gleðist saman við tykkum øllum. Á sama hátt skulu eisini tit gleðast, og gleðast saman við mær....
af Dina Bech | dec 1, 2020 | Flippa út í FilippibrævinumWatch this video on YouTube Áminningar um atferðina í gerandislívinum (Filip.2:13-16): Tí Gud er tann, sum virkar í tykkum, bæði at vilja og at virka, eftir góða vilja Sínum. Gerið alt uttan at knarra og uttan at ivast, so tit kunnu vera lýtaleys og rein, ólastandi...
af Dina Bech | nov 24, 2020 | Flippa út í FilippibrævinumWatch this video on YouTube Áminningar um atferðina í gerandislívinum (Filip.2:12): Eins og tit tí, elskaðu míni, altíð hava verið lýðin, so arbeiðið, ikki bert sum táið eg var hjá tykkum, men uppaftur nógv meiri, nú eg ikki eri hjá tykkum, við ótta og bivan uppá...


text:
Hey! Hjartaliga vælkomin til Vakurleiki.fo
Síðst tosaðu vit um svárar tíðir. Nøkur skrivaðu eisini inn og søgdu frá tykkara sváru tíðum. Øll av okkum fara ígjøgnum svárar tíðir. Onkur nú, onkur tá og onkur í framtíðini. Í dag so hugsaði eg, at tosa um at finna gleði í svárum tíðum.
Eitt orðatak sigur:
“When life is difficult, we come out victorious through faith, courage, perseverance – and joy.”
“Tá lívið gerst svárt, koma vit sigrandi frá tí gjøgnum trúgv, mót, úthaldni – og gleði.”
.
Eitt annað sigur:
“Walk boldly and wisely. There is a hand above that will help you on.”
“Gakk treystur og vísur. Tað er ein hond omanífrá, ið vil hjálpa tær á veg.”
.
Nøkur ting at hugsa um:
- Hevur tú nakrantíð verið noyddur at arbeiða hart og leingi fyri eitt hvørt?
- Gjørdi títt stríð ella tín indsatsur, úrslitið meira virðismikið?
- Kanst tú koma í tankar um eina støðu, har úthaldni og tol er neyðugt?
.
Gleði í fongslinum:
Vers at lesa: Fil.4:10-19
“Fil.3:12”?
Filippibrævið er eitt stutt bræv við 4 kapitlum, ið snýr seg nógv um gleði. Í meðan Paulus skrivar brævið um gleði, situr hann í einum rómveskum fongsli. Hann heitir á okkum trúgvandi, at vera glað í orði og gerð, hóast vit líða (Kap. 1), hóast vit eyðmykt tæna (Kap. 2) og tá vit eru bangin og stríðast við angist (Kap. 4).
Tú hugsar kanska: “Men Paulus, also kunnu vit veruliga gleðast í øllum umstøðum? Hvat tá vit missa foreldur? Tá eitt vinaband fer í sorð? Tá ein familjulimur særir okkum? Er tað ein gongd sunt, at leita eftir gleði í slíkum, sorgar tíðum?
Nú, legg til merkis. Paulus biðjur okkum ikki vera glað “av” svárum tíðum. Men kann biðjur okkum gleðast “hóast” svárar tíðir. Paulus kallar okkum ikki at ynskja okkum svárar umstøður og pínu í okkara lívið, men hann kallar okkum at sigra í Gudi í øllum umstøðum.
.
Og Sum eg nevndi í undan farna video, so fór Paulus sjálvur ígjøgnum ómetaliga svárar tíðir. Eg nevni nakrar heilt fáar av teimum aftur her:
- Paulus var maðurin, ið var steinaður og bukaður (Áp.14:19; 21:30-32)
- Hann var í skipsvraki (Áp.27:39)
- Hann leið av pínufullari, likamligari sjúku (Gal.4:13-14)
- Hann livdi við ringari samvitsku frá fortíðini, áðrenn hann kom til trúgv, tá hann lá eftir samkomu Guds (Áp.22:4)
- Hann var settur í fongul og dømdur orsaka av hansara trúgv (Áp.16:22-24)
- Eg nevndi fleiri av Paulusar líðingum í undanfarna video.
Men Paulus helt á at virka og var ikki til at steðga! Hann var ein gleðimikil maður!
Hvussu gleddist hann? Hann gleddist í, hvat Jesus hevði gjørt fyri hann. Hann gleddist um felagstrúgvandi. Hann gleddist um, at fyri framman, aftaná hetta lívið, so átti hann eina bilet til himmals. Men Hann gleddist eisini um, at tæna Jesusi her (Fil.1,23-24). Vit lesa at ápostlarnir, gleddust um, at teir vóru hildnir verdir at líða ilt fyri Jesusar skuld (Áp.5,41)
.
Síðstu boðini, Paulus skrivar til Filippimenn er, hvussu samkoman hevur umsorgan fyri honum gjøgnum hansara sváru tíðir. Hann sigur at samkenslan og gávurnar vóru “yndisligur angi, offur til Gud” (Fil.4,18). At hjálpa einum í teirra sváru tíðum er angi, yndislig bøn til Gud!
Jákup sigur nevniliga, at hjálpa menniskjum í trongdum teirra gudsdýrkan og vilji Guds:
“Rein og lýtaleys gudsdýrkan fyri Gudi og Faðirinum er hetta: At vitja faðirleys og einkjur í trongd teirra, og at halda seg ódálkaðan av heiminum.” (Ják.1,27)
Ja, lívið kann sanniliga vera svár. Men enntá, tá vit líða, kunnu vit standa sterk – og hjálpa øðrum at gera tað sama – sum vit við gleði halda á við Guds hjálp.
– Visti tú at úthaldni og ósigur ikki ganga hond í hond. Hví? Ósigrar og mistøk henda, tá vit geva upp. Úthaldni merkir ikki, at alt er perfekt og lívið er lat. Úthaldni merkir, at vera gera feilir, og koma í svárar tíðir, men vit halda tað út ella koma ígjøgnum tað, við Guds hjálp.
.
Gud lovar ikki, at loysa allar okkara trupuleikar og taka sváru tíðirnar frá okkum. Men tað eru nøkur lyftir, sum Gud hevur givið okkum.
- Gud lovar at geva okkum styrki (Sálm.138:3)
- Gud lovar at troysta teg (2.tess.2:16-17)
- útveg
- Gud brúkar okkara sváru tíðir, at gera okkum sterkari (Róm.5:3)
- Gud brúkar,okkara sváru tíðir royna okkara trúgv og geva okkum tol. (Ják.1,3)
- Gud brúkar okkara svárar tíðir, at dýrmeta Hann (1.Kor.1:27)
Er tað ikki áhugavert, at Gud brúkar tað veika í heiminum, at vísa sína styrki? Vit hugsa ofta “tá eg veri størri, tá eg veri frískur, tá eg fái hetta í rætt lag…” Men Gud sigur nei, nei. Eg ynski at brúka teg nú tí tínum veikleika, í tínum sváru tíðum, í síni sorg, í tíni sjúku, at vísa mína ómetaliga stóru styrki í tær.
.
Mín altíð so smílandi vinkona Mirjam, sum deildi sín vitnisburð í undanfarna video. Hon segði frá einaferð, hvussu ein vantrúgvandi kona kom til hennara, og spurdi hana við tárum í eygunum, hvussu hon var so sterk? Hvussu hon helt á? Mirjam hevði stutt síðan mist ein familjulim, og aftaná var hon sjálv vorðin ógvuliga sjúk. Mirjam smíltist við umsorgan til hennara og svaraði við Guds hjálp.
– Er hetta ikki eitt undurfult dømi uppá, hvussu Gud kann vísa sína styrki í okkum, tá vit eru sjúk, veik og stríðast?
Ein annar maður er “Nicholas James Vujicic”. Hann var føddur uttan bein og armar. Leitar tú eftir honum á Youtube, so hevur hann eins og Mirjam altíð eitt smíl. Hví? Hann sigur, at hann kann smílast og standa sterkur, orsaka av teimum sváru tíðinum í hansara lívið.
Gud kann nevniliga brúka okkara veikastu síður at vísa sína størstu styrki.
.
Um tú fert gjøgnum eina svára tíð. So haldi, tað er týdningarmikið, at vit viðurkenna tað. Tað er í lagið at stríðast. Tað er í lagið at vera sjúkur. Tað er í lagið. Síðani eiga vit at venda okkum til Gud. Finna troyst hjá Honum í Bíbliuni, bøn og felags trúgvandi. Ein samkoma er eitt gott stað at finna felags trúgvandi.
.
Paulus sigur: “Takkið í øllum førum – tað er vilji Guds við tykkum í Kristi Jesusi!” (1.Tess.5,18)
At vit læra okkum at síggja tað góða í hvørjum degi. Tað noyast ikki at vera stór ting, men smá ting. Hetta royni eg at gera hvørt kvøld áðrenn eg leggi meg. Eg lesi ein kapitul í Bíbliuni og skrivi einkul ting, sum eg eri takksom fyri í dag. Her er okkurt sum eg havi skriva.
T.d. eri eg takksom fyri í dag…
.
Gerð:
- Hvussu fann Paulus og ápostlarnir gleði hóast svárar tíðir?
- Kanst tú í tínum veikleikum og sjúku, finna gleði, hóast svárar tíðir?
- Hvussu kanst tú hóast tínar veikleikar og sjúkur, seta Gud høgt?
- Hvussu kanst tú hjálpa einum øðrum, sum er veikur, sjúkur ella fer gjøgnum eina svára tíð?
.
Bøn: “Takk fyri Harri, at tú vísir tína styrki í okkara veikleikum. Harri eg loyvi tær, at brúka mína veikleikar at vísa tína styrki.
Eg loyvi tær, at brúka mínar veikleikar at dýrmeta teg og seta teg høgt. Harri, eg biði fyri, at tú mást vera dýrmettur og settur høgt í mínum lívið.
Harri, vit biðja fyri, at tá vit stríðast, eru veik og sjúk, at vit mugu leita til Tín. Finna troyst hjá tær og gleði í Tínum orðið og lyftum.
Hjalp okkum at vera villig at hjálpa øðrum, tá tey eru veik.
Harri hjálp okkum at vera takksom fyri tey lítlu tingini, tú gevur okkum dagliga. Amen.


text:
Elin Mortensen
1920-2014
Elin Mortensen var rithøvundur og lærari.
Hon er fødd 26. mai 1920 á Tvøroyri og er búsitandi í Tórshavn.
Umframt at skriva bøkur, hevur hon skrivað í Mína Jólabók síðan 1977.
Útgávur:
1977 Fyrsta jólanátt, Kirkjuklokkan, Takkarbøn í Míni jólabók
1979 Sanna í summarfrí
Jól í Míni jólabók
1980 Jólatræið, Jólaboð í Míni jólabók
1981 Jóla-ferðin hjá Anniku í Míni jólabók
1983 Sanna og Marjun
1985 Bina og høsnarungarnir í Míni jólabók
1986 Jólahaldið í hellinum í Míni jólabók
1989 Janus og Sivar í Míni jólabók
1990 Barn undir krígnum
Floy í Míni jólabók
1991 Ein minnilig útferð í Míni jólabók
1992 Skilnaður í Míni jólabók
1993 Frans úr Assisi, Jóladøgurðin í Míni jólabók
1994 Tá ið kavin kom í Míni jólabók
1995 'Tyren er løs' í Míni jólabók
1996 Ljósini sloknað
Gullringurin í Míni jólabók
1997 Tá ið takið fór í luftina í Míni jólabók
1998 Jól á bygd í Míni jólabók
1999 Teir fóru at dyrgja í Míni jólabók
2000 Sára í Míni jólabók
2001 Heimbygd mín Tvøroyri
Jólagásin í Míni jólabók
2002 Summarið hjá Sáru og Sannu í Míni jólabók
2003 Tina og violinin í Míni jólabók
2010 Barn undir krígnum
Ummæli:
Á. D: Sanna í summarfrí. Skúlablaðið 8/1979
Heiður:
1990 Barnbókavirðisløn Tórshavnar býráðs


text:
Hann er eftir hondini ein av royndastu leikarum á 1. mansliðnum, kyndlamaður við stórum K, og so er hann ikki í iva um, hvør brúkar mest tíð frammanfyri speglið. Leikarin á bonkinum hesa ferð er Andrias Berglíð Sólsker.
Navn: Andrias Berglíð Sólsker
Fødd/ur: 26.06.1991
Útbúgving/arbeiði: 3. ár HA-Almen á CBS
Parlagsstøða: Damu
Nær flutti tú til DK: Eg flutti til DK 5. August 2015
Felag í Føroyum: Kyndil
Nær byrjaði tú í ÍF Føroyum? Eg byrjaði at venja við ÍF Føroyum so skjótt eg flutti niður. So tað var til kappingarbyrjan 2015.
Pláss á vøllinum: Kann spæla høgri bakkur og høgri vongur. Spæli í løtuni mest á høgra bakki.
Lýs teg sum hondbóltspælara við 3 orðum: Føroya besta vinstraarm ;-)
Hvør er besti leikari, tú hevur leikt saman við? Tað er torført at velja ein burtuúr. Um eg endiliga skal velja ein framum allar aðrar, vildi eg mett tað at vera Høgni Klein.
Hvør er besti leikari, tú hevur leikt ímóti? Heini Hanusarson var góður bæði í álop og verju.
Hvør er stuttligast leikarin á tínum liði? Rógvi Reinert hevur altíð okkurt gott at bjóða uppá.
Hvør á liðnum brúkar mest tíð frammanfyri speglinum? Tað er ikki so ringt at svara uppá. Kristoffur Kristoffersen.
Hevur tú eina stuttliga søgu frá tínari tíð í ÍF Føroyum? Dysturin ímóti Team Sydhavnsøerne seinasta kappingarár í Rødby var ein dystur sum var eitt sindur serligur. Tá ið vit møta upp í høllini tekur ein føroyingur, sum býr í býnum, ímóti okkum og bjóðar vælkomin. Tá ið vit hita upp til dystin vísir tað seg at hann er ”hallar-dj” og at hann bara spælir gamlar føroyskar sangir undir upphiting. Eftir dystin hevði hann keypt ein kassa av øl til okkum har ið vit fingu eitt gott prát við hendan mannin. Minnist tíverri ikki navnið á manninum, men Kristian Dulavík fekk ein nýggjan besta vin hendan dagin.
Hvar ert tú stødd/staddur um 5 ár? Tað vil tíðin vísa. Tá eru eg, daman og sonurin nokk flutt aftur til Føroyar og búgva í Tórshavn. Vónandi spæli eg eisini við Kyndil tá.


text:
Eftir hesi fyrstu níggju umførini er tíðin komin at gera eitt lítið status yvir hópin og hesar níggju dystirnar. TB/FC Suðuroy/Royn hevur eftir hesar níggju dystirnar fingið sjey stig, sum hevur við sær, at liðið er nummar átta í Betrdeildini.
Fýra leikarar við fulla leiktíð
Av teimum í alt 21 leikarunum, ið hava verið á dómaraseðilinum higartil hava 16 teirra umboða besta liðið hjá TB/FC Suðuroy/Royn í Betrideildini. Fýra av teimum sekstan hava leikt fulla leiktíð. Teir eru allir partar av tí defensiva partinum av liðnum; Milos Budakovic, Teitur Olsen, Ibrahim Arifovic og Dennis Nielsen.
Aldur
Av teimum 16 leikarunum, ið sum áður nevnt hava umboða TB/FC Suðuroy/Royn í Betrideildini er miðalaldurin 22,7 ár. Hinvegin taka vit allan hópin sum hann er, so er miðalaldurin 22,3 ár. Sostatt er talan um ein sera ungan hóp har teir báðir elstu eru 28 ára gamlir. Isaac Shaze og Ibrahim Arifovic eru báðir 28 ára gamlir.
Yngsti maður í hópinum er stóra talenti Stefan Radosavljevic, ið bert er 17 ára gamal.
Kort
Í alt hevur felagið fingið 19 gul kort og eitt reytt kort. Tað einsamalla reyða fekk Eirikur Magnusarson í dystinum ímóti HB. Ein leikari er í leikbannsvanda og tað er Dánjal Godtfred, sum er einasti maður við trimum gulum kortum higartil. Eirikur er eisini á odda á listanum yvir sekstarstig saman við einum AB’ara, teir hava báðir fingið fimm sektarstig.
Eftir Dánjali koma fýra við tveimum gulum og so eru átta eftir sum higartil bert hava fingið tað eina gula korti.
Mál
Ikki eru skotin serliga nógv mál í Betrideildini av okkara liðið enn, men toppskjútti er Stefan við tveimum málum. Hann skeyt bæði í dystinum ímóti 07 Vestur frá 11-metrum. Umframt Stefan hava Búi, Ibrahim og Salmundur skoti hvør sítt mál. Toppskjútti í Betrideildini er HB leikarin Adrian Justinussen, sum hevur skotið sjey mál higartil.
Samanbera vit okkum við hini liðini í Betrideildini, so er tað bert AB, ið hevur líka lítla úrtøku frammanfyri málinum, teir hava eisini bert skotið fimm mál. 07 Vestur hevur skotið sjey. Mest skorandi liðið er HB við 18 málum.
Hyggja vit eftir verjupartinum, so hevur TB/FC Suðuroy/Royn latið 14 mál fara inn. Tað er eitt sindur betur enn AB við 17 og væl betur enn 07 Vestur, sum hava latið heili 24 mál fara inn. Bestu verjuna eigur HB eisini, teir hava einans latið seks mál fara inn.
Kelda: Faroesoccer


text:
Í døgunum 6.-7. juni verða Føroyar vertir fyri HM í estetiskum fimleiki fyri bæði kvinnuunglingar og kvinnur. Hetta verður ivaleyst størsta ítróttaliga tiltak, sum higartil hevur verið í Føroyum og eru fimleikarar, venjarar, samskiparar og fimleikaáhugað frá øllum teimum føroyskum feløgunum sera spent uppá kappingina.
Hesar dagar koma uml. 500 estetiskir fimleikarar úr 13 ymiskum londum til Føroyar at kappast um at gerast heimsmeistarar í estetiskum fimleiki.
Tað var í 2012, at IFAGG (International Federation of Aesthetic Group Gymnastics) avgjørdi, at Føroyar skuldu verða vertir fyri HM í 2015. Líka síðani tá hava fyrireikingarnar verið í gongd, og nú er tað so tær síðstu fyrireikingarnar, sum skulu fáast upp á pláss.
HM verður fyri bæði kvinnuunglingar og kvinnur, og øll tey føroysku liðini í hesum báðum aldursbólkunum fara at luttaka í kappingini. Tilsamans verða Føroyar umboðaðar við 4 kvinnuunglingaliðum og 2 kvinnuliðum.
Kappingin verður í høllini á Hálsi í Havn. Lýst verður her á síðuni, tá atgongumerkjasølan byrjar.
Myndin omanfyri er av kvinnuunglingaliðnum Svalan hjá Støkk, sum fer at luttaka í HM.


text:
Anders Samuelsen, uttanríkisráðharri, hevur nú fingið ein fyrispurning frá føroyska fólkatingsmanninum, Magna Arge, um sjálvsavgerðarrættin hjá grønlendska fólkinum.
Fyrispurningurin verður settur danska uttanríkisráðharranum, tí hann í svari um føroyska sjálvsavgerðarrættin váttaði, at Danmark hevur ongantíð boðað ST frá, at føroyingar hava rætt til at skipa Føroyar sum sjálvstøðugan stat, og at fólkarætturin er óviðkomandi í viðurskiftunum millum Føroyar og Danmark.
Í fororðunum til grønlendsku sjálvstýrislógina frá 2009 stendur, at grønlendingar eru tjóð sambært fólkarættinum við rætti til at gera av egna framtíð. Í fororðunum stendur:
“I erkendelse af, at det grønlandske folk er et folk i henhold til folkeretten med ret til selvbestemmelse, bygger loven på et ønske om at fremme ligeværdighed og gensidig respekt i partnerskabet mellem Danmark og Grønland. Loven bygger i overensstemmelse hermed på en overenskomst mellem Naalakkersuisut og den danske regering som ligeværdige parter.”
Í fororðunum til sjálvstýrislógina er sostatt staðfest, at grønlendingar eru tjóð samsvarandi fólkarættinum, og Magni Arge spyr uttanríkisráðharran:
”Heldur uttanríkisráðharrin, at fororðini til grønlendsku sjálvstýrislógina ikki binda Danmark til fólkarættarliga at virða eksterna sjálvsavgerðarrættin hjá Grønlandi til at skipa Grønland sum sjálvstøðugan stat, men bara lýsir tann interna sjálvsavgerðarrættin hjá Grønlandi?”


text:
Kjarnumál 4: Greið mørk millum arbeiði og frítíð
19-07-2019 - 11:45 - Jóanis Albert Nielsen
Starvsmannafelagið hevur kosið sær 6 kjarnumál í valárinum 2019. Síggj og hoyr stjórnmálafrøðingin, Regin Berg, sum hevur samskipað verkætlanina, greiða nærri frá kjarnumáli 4: Greið mørk millum arbeiði og frítíð.
Tað skal vera javnvág millum arbeiði, frítíð og hvíld. Líka síðani løntakarar fóru at skipa seg í fakfeløg hevur tað verið eitt aðalmál at fáa samanhangandi hvíld og frítíð, ið loyvir einum at gera annað enn at arbeiða. Tó at sáttmálar og arbeiðsmarknaðarlóggáva stuðla hesum, eru í dag greið tekin um, at mørkini eru farin at kámast. Javnvágin er komin undir trýst.
Nýggj tøkni og arbeiðsgongdir hava gjørt, at arbeiðslívið er farið at breiða seg til frítíð og hvíld. Í ringasta føri kann gongdin hava heilsuligar og fíggjarligar avleiðingar fyri einstaklingar, familjur og samfelagið.
Starvsmannafelagið heldur, at arbeiðsgevarar og politiska skipanin eiga við hóskandi tiltøkum at tryggja, at markið millum arbeiðslívið og frítíðina ikki verður skeiklað.
Hoyr Regin Berg greiða frá kjarnumáli 4.
Tey 6 kjarnumálini hjá Starvsmannafelagnum í 2019 eru:
1: Stytta arbeiðsvikuna niður í 37 tímar
2: Tryggja, at viðurskiftini hjá starvsfólki í tíðaravmarkaðum størvum verða betri vard
3: Tryggja, at viðurskiftini hjá starvsfólki í niðursettari tíð verða betri vard
4: Fáa greiðari mørk millum arbeiðslív og frítíð
5: Hægri politiska raðfesting av førleikamenning og vaksnamannaútbúgving
6: Livikorskanningar, ið varp ljós á støðuna hjá føroyska løntakaranumn.
Lesið meira um kjarnaumálini á heimasíðuni hjá Starvsmannafelagnum. Har ber eisini til at síggja hvørja støðu politisku flokkarnir hava til málini. Hygg undir Tema, www.starvsmannafelag.fo.


text:
Ókeypis vistfrøðiligur morgunmatur á G!
Leygarmorgun kl. 11 bjóðar Grøn Balance til ókeypis vistfrøðiligan morgunmat fyri øllum á tjaldingarøkinum á G!
Eftir tríggjar dagar við nógvum góðum tónleiki, dansi og veitsluhýri, er gott at fáa okkurt gott í beinið og løða upp til seinasta kvøldið á G! Tískil bjóðar Grøn Balance til ókeypis heilsugóðan og vistfrøðiligan morgunmat leygarmorgun kl. 11 fyri øllum á tjaldingarøkinum. Grøn Balance teltið verður at finna við wc’ini á tjaldingarøkinum inntil allur maturin er uppi.
Grøn Balance heldur sjálvandi grøna stílin eins og G! og nýtir umhvørvisvinaligan borðbúnað. Hóast borðbúnaðurin er umhvørvisvinaligur, er umráðandi, at vit rudda upp eftir okkum. So minnist til at koyra alt í ruskposar ella spannir, og soleiðis í felag halda Føroyar grønar og reinar.
Brownie við bláberjamousse
Her fyri gjørdi Gunvør Reyðberg eina leskiliga køku við frystum bláberum frá Grøn Balance og legði myndina av henni á Instagram. Vit hava fingið uppskriftina frá Gunvør, og nú kanst tú eisini royna hana heima.
Fyrimunurin við at nýta fryst ber er, at tú kanst gera leskiligar køkur við frukt alt árið. Bláberini hjá Grøn Balance eru leysfryst, so tey eru løtt at matgera við.
Brownie botnur
84 gr av smøri
175 gr av sjokulátu
250 gr av sukri
3 egg
1 ½ tsk av vanilju
70 gr av mjøli
Eitt vet av salti
Soleiðis gert tú:
Smelta smør og sjokulátu í eini grýtu, eitt nú í vatnbaði, so tað ikki brennur í botn. Stoyt tað í ein bolla, og lat tað kølna eitt sindur. Stoyt sukrið í og rør runt við pískirísi. Brót eitt egg í í senn. Koyr vaniljusukrið í og rør tað væl inn í deiggið. Blanda at enda mjølið og saltið í deiggið við einum skavara ella pískirísi.
Nýt ein rundan form, sum er 25 cm til støddar, og smyr ella pakka hann við bakipappíri. Stoyt deiggið í formin og baka botnin í uml. 25 min við 180 hitastigum.
Tak botnin út, og lat hann kølna heilt. Set ein springform um botnin og stramma væl, so moussið ikki rennur úr.
Bláberjamousse
250 gr bláber (fryst ella fersk)
4 bløð av húsblassi
105 gr av sukri
6 pasteuriseraðar eggjablommur
3 ¾ dl av róma
Legg húsblassini í kalt vatn í 15-20 min. Tak húsblassini úr vatninum og kroyst vatnið úr. Blenda ella hakka bláberini til puré, og stoyt tað í eina grýtu saman við húsblassunum. Hita tað varliga og rør í tí meðan húsblassið smeltar. Tak tað av hitanum, tá tað byrjar at bløðra. Lat tað kólna.
Píska eggjablommurnar og sukrið til tað er ljóst og skúmar. Píska róman varliga. Rør eggjablandið í lunkaðu bláberini, eitt sindur í senn. Tað er umráðandi, at tað bert er eitt sindur í senn, so alt varliga fær sama hitastig og ikki loypur. Rør síðan blandið í róman. Stoyt bláberjamoussið í formin omaná køkubotnin. Set køkuna í køliskáp í nakrar tímar. Tak køkuna út úr køliskápinum 15 min áðrenn hon skal borðreiðast.
Fylg Grøn Balance á Instagram.com/gronbalance.fo
Droymir tú teg burtur til heitari lond?
Tak børnini við í køkin og ger eina leskiliga heimagjørda pizza við vistfrøðiligu italsku mjølrøðini hjá Grøn Balance. Tað italska vistfrøðiliga mjølið er eitt mjølvað italskt hveiti, ið hóskar serstakliga væl til breyð og pizzadeiggj, vegna tað høga proteininnihaldið.
Korn, ið vaksa í heitari londum, innihalda betri proteinir enn korn, ið búnast um okkara leiðir. Proteinini geva mjølinum bakievni. Tað eru proteinini, ið evna tað gluten (límið), ið fær mjølið til at taka vatnið til sín. Tað er orsøkin til, at italskt mjøl gevur eitt betri bakiúrslit, enn eitt nú danskt mjøl. Proteinini í tí italska mjølinum eru heilt einfalt betri til at taka vatnið til sín og menna ein góðan bygnað í breyðnum.
Gev tær góðar stundur at elta deiggið. Tað krevur í minsta lagi 10 min av hørðum arbeiði at gera deiggið ordiliga toyggiligt.
Tað er rein bakigleði!
Grøn Balance bjóðar ókeypis morgunmat
Leygardagin 9. juni kl. 9-12 bjóðar Grøn Balance øllum til ókeypis vistfrøðiligan morgunmat við føroyskum mjólkaúrdrátti frá MBM.
Baresso bjóðar ókeypis vistfrøðiligt kaffi og te.
Morgunmaturin verður borðreiddur í Baresso í SMS kl. 9-12.
Tað grøna valið
Við at velja vistfrøðiligt fært tú mat við betri smakki og høgari góðsku, og tú sleppur undan skaðiligum evnum. Hevur tú ikki møguleika at velja vistfrøðiligt, so er at stuðla heimaframleiddum vørum og minka um útlátið, tí vøran ikki er flutt langa leið. Eitt nú er stutt frá mjólkabóndunum og MBM, og eisini selur MBM bert GMO frítt fóður til bóndirnar.
Grøn Balance fæst í Miklagarði, Mylnuni og Bónus
Slepp undan ovurviðkvæmi
Luktilsi og luktilsisevni í tínum røktarvørum mugu nýtast við skili. Hesi kunnu nevnliga økja um vandan at fáa ovurviðkvæmi.
Út við 4% í Danmark hava luktilsisovurviðkvæmi, og tað eru mest kvinnur, ið fáa tað, men eisini menn, børn og ung. Hevur tú fingið luktilsisovurviðkvæmi, hevur tú tað fyri lívið.
Deodorantar geva ovurviðkvæmi
Kanning, sum Videncenter for Allergi hevur gjørt, sigur, at mest vanliga orsøkin til luktilsisovurviðkvæmi eru deodorantar. Næst á listanum er bodylotion, og afturat tí koma aðrar røktarvørur so sum luktilsi, sjampo og flótandi hondsápa.
Góð ráð fyri at sleppa undan ovurviðkvæmi
Tað er ymiskt, ein kann gera fyri at sleppa undan luktilsisovurviðkvæmi. Eitt nú kanst tú minka um nýtsluna av luktilsi í gerandisdegnum og sproyta luktilsi á klæðini heldur enn á húðina. Skalt tú nýta røktarvørur, sum koma beinleiðis á húðina, so sum deodorant og bodylotion, so er at fylgja hesum ráðum:
- Keyp vørur uttan luktilsi (‘Parfumefri’ ella ‘Uden parfume’) ella við ovurviðkvæmismerkinum Tann Blái Kransurin. Eitt nú deodorantin frá Grøn Balance.
- Kanna røktarvøruna við appini Kemiluppen, áðrenn tú keypur eina vøru. Appin gevur tær skjótt svar, um vøran hevur luktilsi í.
Nýtt, nýtt, nýtt
Eitt nýtt húsfólk er komi í Grøn Balance familjuna, nevnliga smoothie til børn.
Ein smoothie frá Grøn Balance er framleidd úr 100% vistfrøðiligari frukt og grønum, so tú við góðari samvitsku kanst geva tínum børnum ein munnbita, sum er uttan óneyðuga kemi.
Tað er eisini umráðandi at frukt smakkar av frukt, tískil hevur Grøn Balance ikki koyrt smakkstyrkjarar so sum aroma, sukur og onnur søtevni í okkara nýggja smoothie. Tey trý sløgini innihalda bert natúrligt fruktsukur, so familjan kann njóta tann natúrliga og reina smakkin til fulnar.
Tú fært hesi sløgini av vistfrøðiligum smoothie:
- Banan, søtepli, súrepli og mango
- Ferska, súrepli, banan og mango
- Banan súrepli og jarðber
Heimagjørt bláberjajogurt
Tað er umráðandi, at vit fáa eina góða byrjan uppá dagin, so vit orka gerandisresið. Ein góður morgunmatur kann gera tað so, at orkan er meiri støðug allan dagin.
Eitt nú kanst tú lætt og skjott gera tær heimagjørt bláberjajogurt við vistfrøðiligum bláberum. Tað, tú skalt nýta, er:
Fryst, vistfrøðilig bláber frá Grøn Balance
Hvíta
Vaniljusukur
Blenda alt saman og tú hevur bláberjajogurt.
Við at velja vistfrøðilig bláber og føroyskt framleiddan hvíta, ansar tú eftir tíni heilsu og umhvørvinum. Vistfrøðiligu berini eru uttan skaðilig sproytievni, og føroyski hvítin er undan neytum, sum hava fingið fóður uttan GMO, og tú sparir somuleiðis umhvørvinum fyri dálking av vøru, sum er flutt til Føroya.
Ein vælsmakkandi morgunmatur við góðari samvitsku.
Væl gagninst.
Til ber eisini at fáa liðugtgjørt bláberjajogurt í Café Burn í Tórshavn.
Grøn Balance finnur tú her
SIG OKKUM TÍNA MEINING
Vit arbeiða altíð við at gera okkara vørur enn betri, tí vilja vit gjarna hoyra frá tær. Hevur tú góðar ella minni góðar royndir?
- send okkum tínar viðmerkingar.


text:
Eitt kvøld í Nantes saman við Marcel
Yvir nøkur ár og sum partur av adventskalendaranum hava føroyingar stuðla arbeiðnum millum kvinnur á gøtuni í Nantes í Frankaríki. Marcel Georgel og kona hansara Åse standa fyri hesum arbeiði, og tey takka fyri stuðilin, tey hava fingið úr Føroyum.
Jóhannis og Cecile Mortensen saman við døtrum teirra búgva eisini í Nantes, og seinasta fríggjakvøld var Jóhannis við Marcel á gøtununum í Nantes. Jóhannis hevur skrivað hesa frásøgn um hetta kvøldið:
Tað er fríggjakvøld, hitin er umleið 3 stig, og vit ganga á eini breiðari gøtu í Nantes, har nógvar skøkjur halda til. Marcel kennir nógvar av teimum; hann sigur, at hesi 10 árini hava tey sæð fleiri enn 80 kvinnur koma burtur úr lívinum á gøtuni. Vit hitta eina kvinnu úr Rumenia, Marcel prátar við hana og gevur henni eina Bíbliu, sum hann hevði lovað henni. Vit fara víðari og møta eini kvinnu úr Nigeria, hon eitur J. Hon er glað at síggja okkum, vit hava tikið heitt kakao og kaku við til kvinnurnar. J sigur okkum, at henni dámar væl tónleik. Áðrenn vit fara víðari syngja vit ein kristnan sanga saman, og vit biðja eisini fyri henni. Nú er við at vera seint, klokkan er umleið hálgum tvey um náttina, og vit møta S og J. Tær eru vinkonur og eru altíð saman, tær fortelja okkum, at lívið á gøtuni er hart og vandamikið. Aftaná at tær hava fingið heitt kakao, gevur Marcel teimum Bíbliur og vit eggja tær til at lesa í teimum.
Gud hevur signað tænastuna hjá Marcel og Åse. Sosialu felagsskapinir og politiið kenna tænastu teirra, og hetta er ein vakur vitnisburður um tænastur hjá kristnum í Frankaríki. Eg eri fegin um at verða partur av hesum toyminum. Biðið fyri Marcel og Åse, fyri tænastuni her og fyri kvinnunum.
Vit kunnu halda á at biðja fyri hesi tænastu í Nantes og stuðla tænastuni fíggjarliga. Til ber at stuðla beinleiðis umvegis boksina niðanfyri ella við at flyta peninga á konto hjá OM Føroyum í Betri Banka 9181-426.219.2, viðmerk “tænastan í Nantes”.


text:
Spæliplássiđ í miđbýnum í Vági
Ungdòmsnevndin hjá Vágs kommunu hevur arbeitt miđvist viđ ætlanini um hvussu gamla spæliplássiđ ì miđbýnum ì Vági skal sýggja ùt. Nøkur uppskot eru eisini komin inn.
Hettar var eisini eitt ynski frá ungdòmsráđnum. Ætlanin er, at gera gamla spæliplássiđ um, so bæđi børn, ung sum eldri kunnu brùka tađ.
Arbeiđi er eisini byrja, men enn er langur vegur á mál. Spæliplássiđ skal m.a innihalda bálstađ, uttandurđa pall til framførđslur, spælipláss til børn, borđ og bænkir osfr.
Eg fegnist um, at onnur vilja tađ sama, sum okur ì ungdòmsnevndini hava arbeitt viđ ì 3 ár nù.
Tađ einki at ivast ì, at hendan ætlan fer at geva eitt stòrt ìkast til enn meira trivnađ ì Vági. Eg fari at gera mìtt til at so verđur.
Levi Mørk, valevni hjá javnaðarflokkinum


text:
Av øllum útflutninginum fyrra hálvár í ár fór nógv mest til Russlands. Útflutningurin til Russlands vaks við 332 mió. kr. í mun til fyrra hálvár í fjør, so vit nú útflyta vørur til Russlands fyri 1,1 mia. kr., svarandi til 27% av øllum.
Eitt langt lop er síðani niður til Bretlands og USA, har vit útfluttu fyri 440 mió. kr. frá hvørjum, síðani Danmark og Týskland við 340 mió. frá hvørjum og Kina á sætta plássi við umleið 260 mió. kr.
Laksur er størsta einstaka vøran, vit selja til hesi 6 tey størstu nýtslulondini. Til Russlands er helvtin av útflutningsvirðinum laksur, síðani makrelur og sild. Til USA, Týsklands og Kina er næstan alt laksur, meðan toskur, hýsa o.a. botnfiskur stendur fyri tí mesta til Bretlands.
Eftir aldarskiftið eru stórar broytingar hendar í landabýtinum í útflutninginum. Nógv tann størsta broytingin er øgiligi vøksturin til Russlands, men eisini til USA og Kina. Útflutningurin til Týsklands og Niðurlond er eisini vaksin nógv. Útflutningurin til tey nýtslulondini, sum lógu ovast um aldarskiftið, Danmark, Bretland, Italia, Spania og Frakland, er minkaður nakað, men er enn í tí ovasta endanum.
Útgreinað og dagførd hagtøl um útflutningin eru at finna í hagtalsgrunninum her.


text:
- Tíðindi, mentan og ítróttur
FM á langgeil góðkent sum úttøkustevna til HM
Føroyameistarakappingin í svimjing á langgeil í Vági er nú góðkend av altjóða svimjisamgonguni, FINA, sum úttøkustevna til heimsmeistarakappingina.
Svimjing.com skrivar, at FINA hevur váttað fyri Svimjisambandinum, at føroyskir svimjarar kunnu royna eftir HM-kravtíðum, tá FM á langgeil verður í Vági í apríl.
Hetta er stórt stig fyri føroyska svimjing í altjóða høpi. Har afturat hevur Svimjisambandið nú eisini altjóða góðkendar dómarar og startarar, sum kunnu taka sær av eftirlitinum.
FM í Vági verður frá 26. apríl til og við 28. apríl. Heimsmeistarakappingin á langgeil, sum hesaferð verður í Suðurkorea, byrjar 12. juli í ár.


text:
Nykursvísa
1. Nykurin letur sær klæđi skera
- Harra mín -
Tí hann vildi ein riddari vera
- um summariđ, tar allir fuglar syngja væl -
2. Nykurin gongur í kirkjuna inn
Prestar hildu messur fimm
3. Nykurin gongur á kirkjugólv
Prestar hildu messur tólv
4. Elsa lítla smílist undir lín
Krist gevi, tann riddari hann var mín
5. Han trådte over skamler, en og to
"Else lille, giv mig tro!"
6. "Else lille, troloves mig
Otte borger giver jeg dig"
7. Else lille rækker hånden fra sig
"Jeg giver dig tro og følger dig"
8.Der de kommer i Rosenslind
Da lyster Else lille at hvile en stund
9. Hør du, ridder, hvad jeg spør dig
Hvor ere de borger, du lovede mig?
10. Eitt er í vatni, annađ er í sjógv
Fært tú meg, tá hevur tú nógv.
11. Elsa lítla lítur seg upp í fjøll
Eg meini tú ert eitt nykartrøll
12. Nykurin leyp í vatniđ út
Eftir stóđ Elsa lítla viđ sorg og sút
13. Nykurin leyp í vatniđ kátur,
Hálvur mađur og hálvur bátur
14. Skundađi hon so snarliga heim
Hon takkađi Gudi, hon fekk ikki mein.


text:
Dráttur fær í kvøld vitjan av oddaliðnum Fleyr og verður dysturin klokkan 18,15 á Giljanesi. Dráttur kom illa frá byrjan, men liðið hevur nú stabiliserað seg og fingið tilgongd av onkrum leikarum, soleiðis at spælið nú er meira støðugt.
Seinasta úrsltið hjá teimum var ein avsmurningur av Mjølni, sum var sent heim við úrslitinum 3-0 við settmununum 25-6, 25-22 og 25-16, men sigast skal, at Mjølnirliðið tá ikki var fulmannað.
Í kvøld er tað oddaliðið Fleyr sum stendur hinumegin netið, og havnakvinnurnar liggja á odda í kappingini við 15 stigum, og hevur higartil havt eitt gott kappingarár.
Bæðið liðini hava annars kvalifiserað seg til hálvfinalurnar í steypkappingini, sum verða 10. februar.
Støðan undan dystinum í kvøld er henda:
Um tú veitst okkurt, sum VP ikki veit - skriva so til vp@vp.fo